cyanic-selkie/wikianc huggingface dataset:
ലീച വെർഡെ
ഒരു ഇറ്റാലിയൻ പ്രപഞ്ചശാസ്ത്രജ്ഞയും സൈദ്ധാന്തിക ഭൗതികശാസ്ത്രജ്ഞയും നിലവിൽ ബാഴ്സലോണ സർവകലാശാലയിലെ ഫിസിക്സ്, ജ്യോതിശാസ്ത്ര ICREA പ്രൊഫസറുമാണ് ലീച വെർഡെ (Licia Verde) (ജനനം 1971, വെനീസ്, ഇറ്റലി). അവരുടെ ഗവേഷണ താൽപ്പര്യങ്ങളിൽ നിരീക്ഷണയോഗ്യ പ്രപഞ്ചം, തമോ ഊർജ്ജം, ഇൻഫ്ലേഷൻ, പശ്ചാത്തല വികിരണം എന്നിവ ഉൾപ്പെടുന്നു.
ലീച 1996 ൽ പാദുവ സർവകലാശാലയിൽ നിന്ന് ലോറിയ ബിരുദവും 2000 ൽ എഡിൻബർഗ് സർവകലാശാലയിൽ നിന്ന് പിഎച്ച്ഡിയും നേടി. പ്രിൻസ്റ്റൺ യൂണിവേഴ്സിറ്റിയിൽ പോസ്റ്റ് ഡോക്ടറൽ പഠനം നടത്തിയ അവർ 2003 ൽ പെൻസിൽവാനിയ യൂണിവേഴ്സിറ്റി ഫാക്കൽറ്റിയിൽ ചേർന്നു. 2007 സെപ്റ്റംബർ മുതൽ, ബാഴ്സലോണ സർവകലാശാലയിലെ ICCUB- ൽ ICREA പ്രൊഫസറാണ് ലീച വെർഡെ. 2013-2016 കാലഘട്ടത്തിൽ ഓസ്ലോ സർവകലാശാലയിൽ പ്രൊഫസർ II ആയിരുന്നു. ഡാർക്ക് യൂണിവേഴ്സ് ജേണലിന്റെ ഭൗതികശാസ്ത്രത്തിന്റെ എഡിറ്ററായിരുന്ന ലീച നിലവിൽ ജേർണൽ ഓഫ് കോസ്മോളജി ആൻഡ് ആസ്ട്രോപാർട്ടിക്കിൾ ഫിസിക്‌സിന്റെ ഡെപ്യൂട്ടി സയന്റിഫിക് ഡയറക്ടറാണ്. 2019 ജനുവരി 1 മുതൽ അവർ ആർക്സൈവിന്റെ സയൻസ് അഡ്വൈസറി ബോർഡിന്റെ അധ്യക്ഷയാണ്.
നിരീക്ഷണയോഗ്യ പ്രപഞ്ചം, ഡബ്ല്യുമാപ്പ് ഡാറ്റയുടെ വിശകലനം, പ്രപഞ്ചത്തെക്കുറിച്ചുള്ള സർവേകൾ വിശകലനം ചെയ്യുന്നതിനായി കർശനമായ സ്റ്റാറ്റിസ്റ്റിക്കൽ ഉപകരണങ്ങളുടെ വികസനം എന്നിവയുടെ പേരിൽ അവർ പ്രാഥമികമായി അറിയപ്പെടുന്നു. അവർ വളരെയധികം ഉദ്ധരിക്കപ്പെട്ട എഴുത്തുകാരിയാണ്.
ദി ലോസ് ഓഫ് തെർമോഡൈനാമിക്സ് എന്ന സിനിമയിൽ പ്രത്യക്ഷപ്പെട്ട അവർ,പിബിഎസ് ഷോ ക്ലോസർ ടു ട്രൂത്തിന്റെ. 2020 സീസണിൽ ഫീച്ചർ ചെയ്യപ്പെട്ടു.
ആദ്യകാല ജീവിതവും വിദ്യാഭ്യാസവും
ലീച വെർഡെ ജനിച്ചത് ഇറ്റലിയിലെ വെനീസിലാണ്. പാദുവ സർവകലാശാലയിൽ ബിരുദ പഠനം ആരംഭിക്കുന്നതിന് മുമ്പ് അവർ ലിസിയോ ക്ലാസിക്കോ മാർക്കോ പോളോയിൽ പങ്കെടുത്തു. 1994 അവസാനത്തോടെ എഡിൻബർഗ് സർവകലാശാലയിലേക്ക് മാറി, ആദ്യം ഇറാസ്മസ് ആയും പിന്നീട് പിഎച്ച്ഡി വിദ്യാർത്ഥിനിയായും.
കരിയർ
2000 മുതൽ 2003 വരെ പ്രിൻസ്റ്റൺ യൂണിവേഴ്സിറ്റിയിലെ ആസ്ട്രോഫിസിക്കൽ സയൻസസിലെ ഒരു ഗവേഷണ അസോസിയേറ്റായിരുന്ന വെർഡെ, 2003 -ൽ, പെൻസിൽവേനിയ സർവകലാശാലയിലെ ഭൗതികശാസ്ത്ര, ജ്യോതിശാസ്ത്ര വിഭാഗത്തിലെ ഫാക്കൽറ്റിയിൽ ചേർന്നു 2007 അവസാനം വരെ അവർ അവിടെ തുടർന്നു. 2008 മുതൽ, അവർ സ്പെയിനിലെ ബാഴ്സലോണ സർവകലാശാലയിൽ ഐസിആർഇഎ പ്രൊഫസ്സർ ഓഫ് കോസ്മോളജി ആണ്. അതു കൂടാതെ അവർ യുഎസ്എയിലെ പ്രിൻസ്റ്റണിലെ ഐഎഎസിൽ വിസിറ്റിംഗ് സ്കോളർ (2005); പ്രിൻസ്റ്റൺ സർവകലാശാലയിലെ (2007-2009) ആസ്ട്രോഫിസിക്കൽ സയൻസസ് വകുപ്പിൽ വിസിറ്റിങ് സീനിയർ റിസർച്ച് ഫെലോ; CERN ലെ സയന്റിഫിക് അസോസിയേറ്റ് (2012-2013); ഓസ്ലോ സർവകലാശാലയിലെ ഭൗതികശാസ്ത്രത്തിന്റെയും ജ്യോതിശാസ്ത്രത്തിന്റെയും പ്രൊഫസർ II (2013-2016), ഹാർവാർഡ് യൂണിവേഴ്സിറ്റിയിലെ റാഡ്ക്ലിഫ് ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡി (2015-2016) ഫെലൊ എന്നിങ്ങനെ നിരവധി ഫാക്കൽറ്റി വിസിറ്റിംഗ് സ്ഥാനങ്ങളും വഹിച്ചിട്ടുണ്ട്. 2019-ൽ അവർ ആർക്സൈവിന്റെ സയൻസ് അഡ്വൈസറി ബോർഡിന്റെ അദ്ധ്യക്ഷയും 2020-ൽ ജേർണൽ ഓഫ് കോസ്മോളജി ആൻഡ് ആസ്ട്രോപാർട്ടിക്കിൾ ഫിസിക്‌സിന്റെ സഹ-ലീഡ് സയന്റിഫിക് എഡിറ്ററുമായി നിയമിതയായി.
ഗവേഷണം
റേഡിയോ തരംഗങ്ങളിൽ ആകാശം മുഴുവൻ മാപ്പ് ചെയ്യുന്നതിനുള്ള നാസ ബഹിരാകാശ ദൗത്യമായ മൈക്രോവേവ് അനിസോട്രോപ്പി പ്രോബിന്റെ സയൻസ് ടീമിൽ ചേർന്നതിനുശേഷം, ഡബ്ലുമാപ്പ് ഉപഗ്രഹത്തിൽ നിന്നുള്ള കോസ്മിക് മൈക്രോവേവ് ബാഗ്രൌണ്ട് ഡാറ്റയുടെ വിശകലനത്തിലും വ്യാഖ്യാനത്തിലും വെർദെ പങ്കെടുത്തു.
വെർഡെയുടെ സമീപകാല ഗവേഷണങ്ങൾ തമോ ഊർജ്ജത്തെക്കുറിച്ചാണ്. പ്രപഞ്ചത്തിന്റെ വിപുലീകരണ ചരിത്രം പഠിക്കാനും അവിടെ നിന്ന് തമോഊർജ്ജത്തിന്റെ ഭൗതിക സവിശേഷതകൾ അനുമാനിക്കാനും അവർ ഒരു മാതൃകാ-സ്വതന്ത്ര മാർഗം വികസിപ്പിച്ചെടുത്തിട്ടുണ്ട്.
പുറം കണ്ണികൾ
വർഗ്ഗം:വനിതാ ജ്യോതിശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:1971-ൽ ജനിച്ചവർ
കൊച്ചടൈയൻ രണധീരൻ
ക്രി.വ. 710 മുതൽ 735 വരെ പാണ്ഡ്യസാമ്രാജ്യം ഭരിച്ച ഒരു രാജാവായിരുന്നു കൊച്ചടൈയൻ രണധീരൻ. അരികേസരി മരവർമ്മന്റെ പുത്രനും പിന്തുടർച്ചാവകാശിയുമായിരുന്നു അദ്ദേഹം. രാജാവായിരുന്ന കൊച്ചടയാൻ കേരളത്തിൽ നിലനലന്നിരുന്ന ആയ് രാജവംശം പിടിചെടുത്തതായി ചരിത്രം രേഖപ്പെടുത്തിയിട്ടുണ്ട്‌.
2014-ൽ കൊച്ചടയാന്റെ പേരിൽ ഇറങ്ങിയ സിനിമ കൊച്ചടയാൻ വൻ വിജയമായിരുന്നു.
അവലംബങ്ങൾ
വർഗ്ഗം:പാണ്ഡ്യരാജാക്കന്മാർ
രാധാനഗരി വന്യജീവി സങ്കേതം
ഇന്ത്യയിലെ മഹാരാഷ്ട്ര സംസ്ഥാനത്തെ കോലാപ്പൂരിൽ സ്ഥിതിചെയ്യുന്ന ഒരു വന്യജീവി സംരക്ഷണകേന്ദ്രമാണ് രാധാനഗരി വന്യജീവി സംരക്ഷണകേന്ദ്രം. 2012 മുതൽ കാറ്റഗറി 9, 10 എന്നിവയിൽപ്പെടുന്ന ഈ കേന്ദ്രം ഒരു ലോകപൈതൃകസ്ഥാനമാണ്. പശ്ചിമഘട്ടത്തിന്റെയും സഹ്യാദ്രി മലകളുടെയും തെക്കേയറ്റത്താണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്. 1958 ൽ പ്രഖ്യാപിച്ച ഈ കേന്ദ്രം മഹാരാഷ്ട്രയിലെ ആദ്യത്തെ വന്യജീവി സംരക്ഷണകേന്ദ്രമാണ്. ദജിപൂർ വന്യജീവി സംരക്ഷണകേന്ദ്രം എന്നായിരുന്നു ഇതിന്റെ ആദ്യപേര്. ബൈസൺ സംരക്ഷണകേന്ദ്രം എന്നാണ് ഇത് അറിയപ്പെട്ടിരുന്നത്. 2014 ലെ കണക്കുപ്രകാരം 1091 ഇന്ത്യൻ ബൈസണുകൾ (ഗൗർ, ബോസ് ഗൗറസ്) ഇവിടെയുണ്ട്. ഇവിടത്തെ ഏറ്റവും വലിയ ജീവിവർഗ്ഗവും ബൈസണുകളാണ്.
വൈശാഖി
പഞ്ചാബ് മേഖലയിലെ ഒരു കാർഷിക ഉത്സവമാണ് വൈശാഖി. സിഖുകാർക്കിടയിലെ ഏറ്റവും പ്രധാനപ്പെട്ട ഉത്സവങ്ങളിൽ ഒന്നാണിത്. വശാഖി, ബൈശാഖി തുടങ്ങിയ പേരുകളിലും ഈ ഉത്സവം അറിയപ്പെടുന്നു. പഞ്ചാബ് സോളാർ കലണ്ടറിലെ ഒന്നാമത്തെ മാസമായ വൈശാഖ് മാസത്തെ ആദ്യ ദിവസമാണ് ആഘോഷം നടക്കുന്നത്.
രാധാനഗരി വന്യജീവി സങ്കേതം
ഭൂപ്രകൃതി
പശ്ചിമഘട്ടത്തിന്റെ ഉപവിഭാഗമായി രേഖപ്പെടുത്തിയിട്ടുള്ള ഇവിടം യുനെസ്കോ ലോകപൈതൃകസ്ഥാനമായി പ്രഖ്യാപിച്ചിട്ടുണ്ട്. അക്ഷാംശം 73°52‟ നും 74°14‟ കിഴക്ക് നും രേഖാംശം 16°10‟ നും 16°30‟ വടക്ക് നും ഇടയിലായാണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്. കൃഷ്ണ നദിയുടെ പോഷക നദികളായ ഭോഗാവതി നദി, ദൂധ്ഗംഗ നദി, തുൾഷി നദി, കല്ലമ്മ നദി, ദിർബ നദി എന്നിവ ഈ വന്യജീവി സംരക്ഷണകേന്ദ്രത്തിലൂടെ ഒഴുകുന്നു. സംസ്ഥാനപാത 116 ഈ വന്യജീവി സംരക്ഷണകേന്ദ്രത്തിനു മദ്ധ്യത്തിലൂടെ കടന്നുപോകുന്നു. സഹ്യാദ്രി മലനിരകളിലാണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്.
വൈശാഖി
സവിശേഷത
സിക്ക് കൂട്ടായ്മ 1699-ൽ സംഘടിതമായ ഒരു മത വിഭാഗമായി മാറിയത് ഇതേ ദിവസമാണ്. പഞ്ചാബിൽ വിളവെടുപ്പ് നടക്കുന്നത് വൈശാഖി ദിവസമാണ്. ഗുരു ഗോബിന്ദ് സിംഗ് അനന്തപുർ പട്ടണത്തിൽ ഖൽസ സ്ഥാപിച്ചതും സിക്കുകാർക്ക് ഒരു ദേശീയ സങ്കൽപ്പം ഉണ്ടായതും ജീവിത ക്രമം ആവിഷ്‌കരിച്ചതും ഇതേ ദിവസമായിരുന്നു. ഗുരു ഗോബിന്ദ് സിംഗ് അമൃത് എന്ന് പേരിട്ട മധുര പാനീയം നൽകിയാണ് സിക്കുകാരെ ഖൽസാ പന്തൽ അഥവാ സായുധ സന്യാസി സംഘമാക്കി മാറ്റിയത്. ഇപ്പോൾ പാകിസ്താനിലുള്ള ഹസ്സനാബാദ് നഗരത്തിലാണ് സിക്കിസം ഉടലെടുത്തത്. അതുകൊണ്ട് വൈശാഖി ദിവസം ലോകത്തെമ്പാടുമുള്ള സിക്ക് മതക്കാർ ഇവിടേക്ക് തീർത്ഥാടനം നടത്താറുണ്ട്. സാധാരണ ഗതിയിൽ ഏപ്രിൽ 11 മുതൽ 13 വരെയാണ് തീർത്ഥാടന കാലം. വൈശാഖി ദിവസം എല്ലാ സിക്കുകാരും സിക്ക് ഗ്രന്ഥപാരായണവും ഗുരുദ്വാര സന്ദർശനങ്ങളും നടത്തുന്നു.
രാധാനഗരി വന്യജീവി സങ്കേതം
അവലംബങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ വർഗ്ഗം:മഹാരാഷ്ട്രയിലെ വന്യജീവി സങ്കേതങ്ങൾ
ലീ കെച്യാങ്
ജനകീയ ജനാധിപത്യ ചൈനയുടെ പ്രീമിയറും ചൈനീസ് കമ്യൂണിസ്റ്റ് പാർടിയുടെ പോളിറ്റ്ബ്യൂറോ അംഗവുമാണ് ലി കെക്യാങ്.
പുരുഷൻ ആലപ്പുഴ
മലയാളം ചലച്ചിത്ര ഇൻസ്ട്രിയിലെ ചലച്ചിത്ര നിർമ്മാതാവാണ് പുരുഷൻ അലപ്പുഴ. നിരവധി സിനിമകളിൽ തിരക്കഥാകൃത്ത്, കഥാകൃത്ത്, സംഭാഷണം എന്നിവയും അദ്ദേഹം വഹിച്ചു.ആലപ്പുഴക്കാരനാണ്. പി ജി വി, എൻ പി തുടങ്ങിയവരോടൊപ്പം അധികം പ്രവർത്തിച്ചു.
എഴുത്തുകാരനായി
-
ബാഹ്യ ലിങ്കുകൾ
വർഗ്ഗം:മലയാളതിരക്കഥാകൃത്തുക്കൾ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:കഥാകൃത്തുക്കൾ വർഗ്ഗം:ആലപ്പുഴ ജില്ലയിൽ ജനിച്ചവർ
റാഫിൽസ് ഹോട്ടൽ
സിംഗപ്പൂരിൽ സ്ഥിതിചെയ്യുന്ന കോളോണിയൽ കാലത്തെ രൂപകൽപനയിലുള്ള ആഡംബര ഹോട്ടലാണ് റാഫിൽസ് ഹോട്ടൽ. അർമേനിയൻ ഹോട്ടൽ വ്യവസായികളായ സർകീസ് ബ്രദർസ് 1887-ൽ സ്ഥാപിച്ചതാണ് റാഫിൽസ് ഹോട്ടൽ. സിംഗപ്പൂർ കണ്ടു പിടിച്ച ബ്രിട്ടീഷുകാരനായ സർ തോമസ്‌ സ്റ്റാംഫോർഡ് റാഫിൽസിൻറെ പേരാണ് ഹോട്ടലിനു നൽകിയിരിക്കുന്നത്. ഫെയർമോണ്ട് റാഫിൽസ് ഹോട്ടൽസ്‌ ഇന്റർനാഷണൽ ഗ്രൂപ്പിൻറെ സഹോദര സ്ഥാപനമായ റാഫിൽസ് ഹോട്ടൽസ്‌ ആൻഡ്‌ റിസോർട്ട്സിൻറെ ഏറ്റവും പ്രധാനപ്പെട്ട സ്ഥാപനമാണ് റാഫിൽസ് ഹോട്ടൽ.
ചരിത്രം
1830-കളിൽ പണിത സ്വകാര്യ ബീച്ച് ഹൗസ് ആയിട്ടാണ് റാഫിൽസ് ഹോട്ടൽ സിംഗപ്പൂർ ആരംഭിച്ചത്. 1878-ൽ ഡോ. ചാൾസ് എമേർസൺ കെട്ടിടം ലീസിനെടുത്തു എമേർസൺ ഹോട്ടൽ ആരംഭിച്ചു. 1883-ൽ എമേർസൺ അന്തരിച്ചപ്പോൾ ഹോട്ടൽ അടച്ചുപൂട്ടി. 1887-ൽ എമേർസണിൻറെ ലീസ് കാലാവധി തീരുന്നതുവരെ റാഫിൽസ് ഇൻസ്റ്റിട്യൂഷൻ ബോർഡിംഗ് ഹൗസ് ആയി ഉപയോഗിച്ചു. ഹോട്ടൽ ആരംഭിച്ചു ആദ്യ ദശകത്തിനകംതന്നെ മൂന്ന് പുതിയ കെട്ടിടങ്ങൾ ആദ്യം ഉണ്ടായിരുന്ന ബീച്ച് ഹൗസിനോട് ചേർക്കപ്പെട്ടു. 1890-ൽ 22 അതിഥി സ്യൂട്ടുകളുള്ള ഇരുനിലക്കെട്ടിടം പണിതു. ഒട്ടും വൈകാതെ, ബീച്ച് ഹൗസിനടുത്തുള്ള മറ്റൊരു കെട്ടിടം സാർകീസ് ബ്രദർസ് ലീസിനെടുത്തു പുതുക്കിപണിതു, 1894-ൽ പാം കോർട്ട് വിംഗ് പൂർത്തിയായി. പുതിയ കൂട്ടിചേർക്കലുകൾ മുഖേന ഹോട്ടലിലെ അതിഥി മുറികളുടെ എണ്ണം 75 ആയി. കുറച്ചു വർഷങ്ങൾക്കു ശേഷം ബീച്ച് ഹൗസ് നിന്നിരുന്ന സ്ഥലത്ത് പുതിയ പ്രധാന കെട്ടിടം പണികഴിച്ചു. സ്വാൻ ആൻഡ്‌ മക്ളാരനിലെ ആർക്കിടെക്റ്റ് റിജന്റ് ആൽഫ്രഡ്‌ ജോൺ ബിഡ്വെൽ ആണു രൂപകൽപന ചെയ്തത്, 1889-ൽ പണി പൂർത്തിയാക്കി. സീലിംഗ് ഫാൻ, വൈദ്യുതി ലൈറ്റ് തുടങ്ങിയ നവീന സൌകര്യങ്ങളോടുകൂടിയാണ് പുതിയ പ്രധാന കെട്ടിടം പണിതത്. മാത്രമല്ല, ഈ പ്രദേശത്ത് വൈദ്യുതി ലൈറ്റുകളുള്ള ആദ്യ ഹോട്ടൽ റാഫിൽസ് ഹോട്ടലാണ്.
ജപ്പാൻ സിംഗപ്പൂരിനെ കൈയടക്കിയപ്പോൾ റാഫിൽസ് ഹോട്ടലും ജപ്പാൻകാർ കൈയടക്കി. 1942 ഫെബ്രുവരി 15-നു റാഫിൽസ് ഹോട്ടലിലെ അതിഥികളെ ജാപ്പനീസ് സൈനികർ വധിച്ചു. അതേസമയം, ഹോട്ടലിലെ വെള്ളി ബീഫ് ട്രോളി അടക്കം എല്ലാ വെള്ളിയും ഹോട്ടൽ ജീവനക്കാർ പാം കോർട്ടിൽ കുഴിച്ചിട്ടു. രണ്ടാം ലോകമഹായുദ്ധ കാലത്ത് റാഫിൽസ് ഹോട്ടലിൻറെ പേര് സ്യോനൻ ര്യോകൻ എന്നാക്കിമാറ്റി. ജാപ്പനീസ് താമസസ്ഥലം എന്നാണു ഇതിൻറെ അർത്ഥം. ഹോട്ടൽ തുറന്നു ഒരു നൂറ്റാണ്ടിനു ശേഷം 1987-ൽ റാഫിൽസ് ഹോട്ടലിനെ ദേശീയ സ്മാരകമായി സിംഗപ്പൂർ സർക്കാർ പ്രഖ്യാപിച്ചു.
ദി ബോയ്ഹുഡ് ഓഫ് റാലി
ജോൺ എവററ്റ് മില്ലൈസ് 1870-ൽ വരച്ച ചിത്രമാണ് ദി ബോയ്ഹുഡ് ഓഫ് റാലി. ടേറ്റ് ഗാലറിയുടെ ശേഖരത്തിൽ ഈ ചിത്രം പ്രദർശിപ്പിച്ചിരിക്കുന്നു. പെയിന്റിംഗിൽ, എലിസബത്തൻ കാലഘട്ടത്തിലെ പ്രശസ്ത പര്യവേക്ഷകനായ വാൾട്ടർ റാലിയും അദ്ദേഹത്തിന്റെ സഹോദരനും ഡെവൺഷയർ തീരത്ത് ഒരു ജെനോയിസ് നാവികൻ കടലിലേക്ക് ചൂണ്ടിക്കാണിച്ചുകൊണ്ട് "കടലിലെയും കരയിലെയും അത്ഭുത കഥകൾ" ഈ ജോടികളോട് പറയുന്നത് കേൾക്കുകയും ചെയ്യുന്നതായി മില്ലൈസ് ചിത്രീകരിച്ചിരിക്കുന്നു.
റാഫിൽസ് ഹോട്ടൽ
ചരിത്രം
കോളനി കാപിറ്റൽ എൽഎൽസി റാഫിൽസ് ഹോൾഡിങ്ങ്സ് കമ്പനിയെ 1.45 ബില്ല്യൺ യുഎസ് ഡോളറുകൾക്ക് വാങ്ങും എന്നു 2005 ജൂലൈ 18-നു പ്രഖ്യാപിക്കപ്പെട്ടു.
ദി ബോയ്ഹുഡ് ഓഫ് റാലി
ചരിത്രകാരൻ ജെയിംസ് ആന്റണി ഫ്രൗഡ് എഴുതിയ ഒരു ഉപന്യാസത്തിൽ നിന്ന് പ്രചോദനം ഉൾക്കൊണ്ട് വരച്ച ഈ ചിത്രം 1871-ൽ റോയൽ അക്കാദമിയിൽ പ്രദർശിപ്പിച്ചു. പെട്ടെന്നുതന്നെ പ്രശംസ ഏറ്റുവാങ്ങികൊണ്ട് ഇരുപതാം നൂറ്റാണ്ടിലെ നിരവധി രാഷ്ട്രീയ കാർട്ടൂണുകളുടെയും ആൽബം കവറുകളുടെയും പാരഡിക്ക് വിഷയമായി.
ഉത്ഭവം
ജെയിംസ് ആന്റണി ഫ്രോഡ് എഴുതിയ ഇംഗ്ലണ്ട്സ് ഫോർഗോട്ടൻ വർത്തീസ് എന്ന ലേഖനത്തിൽ എലിസബത്തൻ നാവികരുടെ ജീവിതം വിവരിക്കുന്നതിൽ നിന്നാണ് ഈ പെയിന്റിംഗ് പ്രചോദനം ഉൾക്കൊണ്ടത്. ഒരു ആൺകുട്ടിയായിരിക്കുമ്പോൾ പഴയ നാവികരുടെ വാക്കുകൾ കേൾക്കുന്ന അനുഭവങ്ങൾ സങ്കൽപ്പിച്ചുകൊണ്ടുള്ള റാലിയുടെ സമകാലിക ജീവചരിത്രവും ഇതിനെ സ്വാധീനിച്ചിരിക്കാം. ലൊക്കേഷൻ പെയിന്റ് ചെയ്യുന്നതിനായി മില്ലൈസ് ബഡ്‌ലീ സാൾട്ടർടണിലേക്ക് പോയി.
റാഫിൽസ് ഹോട്ടൽ
അവലംബം
വർഗ്ഗം:ഹോട്ടലുകൾ
ദി ബോയ്ഹുഡ് ഓഫ് റാലി
ഉത്ഭവം
മില്ലൈസിന്റെ മക്കളായ എവററ്റും ജോർജും ആൺകുട്ടികൾക്ക് മാതൃകയായി. നാവികൻ ഒരു പ്രൊഫഷണൽ മോഡലായിരുന്നു. മില്ലെയ്‌സിന്റെ സുഹൃത്തും ജീവചരിത്രകാരനുമായ നിരൂപകനായ മരിയോൺ സ്പിൽമാൻ ജെനോയിസ് ആകാൻ ഉദ്ദേശിച്ചിരുന്നതായി പ്രസ്താവിച്ചു. നാവികൻ തെക്ക് "സ്പാനിഷ് മെയിൻ" ലക്ഷ്യമാക്കി ചൂണ്ടിക്കാണിക്കുകയാണെന്നും അദ്ദേഹം വാദിക്കുന്നു.
കാർട്ടൂണുകൾ
രാഷ്ട്രീയ കാർട്ടൂണുകളിൽ ഈ ചിത്രം നിരവധി തവണ പാരഡി ചെയ്തിട്ടുണ്ട്.
1928-ൽ, ന്യൂസിലൻഡ് കാർട്ടൂണിസ്റ്റ് ഡേവിഡ് ലോ എർൾ ഓഫ് ബിർക്കൻഹെഡ്(ഇന്ത്യയുടെ നിലവിലെ സെക്രട്ടറി ഓഫ് സ്റ്റേറ്റ്), സ്റ്റാൻലി ബാൾഡ്വിൻ (നിലവിലെ പ്രധാനമന്ത്രി), വിൻസ്റ്റൺ ചർച്ചിൽ(ഇന്നത്തെ ഖജനാവിലെ ചാൻസലർ) എന്നിവർ ലിയോ അമേരിയിൽ (നിലവിലെ കൊളോണിയൽ സെക്രട്ടറി) നിന്ന് "ടേൽസ് ഓഫ് ദ ഡൊമിനിയൻസ്" കേൾക്കുന്ന ഒരു രാഷ്ട്രീയ കാർട്ടൂൺ പ്രസിദ്ധീകരിച്ചു.
പോസ്റ്റ് കൊളോണിയലിസം
പോസ്റ്റ് കൊളോണിയലിസത്തിന്റെ സമീപകാല പര്യവേക്ഷണങ്ങളിലും ഈ ചിത്രം പ്രത്യക്ഷപ്പെട്ടു. പ്രത്യേകിച്ച് സൽമാൻ റുഷ്ദിയുടെ നോവൽ മിഡ്‌നൈറ്റ്‌സ് ചിൽഡ്രൻ, അതിൽ ആഖ്യാതാവ് സലീം സിനായ് ഭാഗികമായി തെറ്റിദ്ധരിപ്പിക്കുകയും പെയിന്റിംഗിന്റെ അർത്ഥം രൂപാന്തരപ്പെടുത്തുകയും ചെയ്യുന്നു. അതിന്റെ ഒരു പകർപ്പ് അദ്ദേഹം കുട്ടിയായിരുന്നപ്പോൾ കിടപ്പുമുറിയിലെ ഭിത്തിയിൽ തൂക്കിയിരുന്നു.
റെക്കോർഡ് കവറുകൾ
ഇറ്റ്സ് മൈ ലൈഫ് എന്ന ടോക്ക് ടോക്ക് ആൽബത്തിന്റെ കവറിൽ ചിത്രത്തിന്റെ ഘടകങ്ങൾ പ്രത്യക്ഷപ്പെടുന്നു.
ദി ചർച്ചിന്റെ 1982-ലെ "ഓൾമോസ്റ്റ് വിത്ത് യു/ലൈഫ് സ്പീഡ്സ് അപ്പ്" എന്ന സിംഗിളിന്റെ കവറിൽ ഈ ചിത്രം ഭാഗികമായി പുനർനിർമ്മിച്ചിട്ടുണ്ട്.
അവലംബം
വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
കൈപ്പമംഗലം ഗ്രാമപഞ്ചായത്ത്
തൃശ്ശൂർ ജില്ലയിലെ കൊടുങ്ങല്ലൂർ താലൂക്കിൽ മതിലകം ബ്ലോക്കിലാണ് 13.7 ചതുരശ്രകിലോമീറ്റർ വിസ്തൃതിയുള്ള കൈപ്പമംഗലം ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 20 വാർഡുകളാണുള്ളത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
രാധാദേവി ജഗേശ്വരി മെമ്മോറിയൽ മെഡിക്കൽ കോളേജ് ആൻഡ് ഹോസ്പിറ്റൽ
2021-ൽ സ്ഥാപിതമായ രാധാദേവി ജഗേശ്വരി മെമ്മോറിയൽ മെഡിക്കൽ കോളേജ് ആൻഡ് ഹോസ്പിറ്റൽ, ബീഹാറിലെ മുസാഫർപൂരിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജും ആശുപത്രിയുമാണ്. ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എം.ബി.ബി.എസ്.) കോഴ്സുകൾ വാഗ്ദാനം ചെയ്യുന്നു. ഇവിടെ എംബിബിഎസിന് ആകെ 100 വാർഷിക ഇൻടേക്ക് കപ്പാസിറ്റിയുമുണ്ട്. ഈ കോളേജ് ആര്യഭട്ട നോളജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും ദേശീയ മെഡിക്കൽ കമ്മീഷന്റെ അംഗീകാരമുള്ളതുമാണ്.
ചരിത്രം
മുസാഫർപൂരിലെ കാമ്പസിന്റെ അടിത്തറയിട്ടത്, 2009 ജൂലൈ 16-ന് ഇന്ത്യയുടെ മുൻ രാഷ്ട്രപതി ഡോ.എ.പി.ജെ. അബ്ദുൾ കലാം ആണ്.
ഇതും കാണുക
• ഇന്ത്യയിലെ ആശുപത്രികളുടെ പട്ടിക
പൂച്ചാക്കൽ ഷാഹുൽ ഹമീദ്
മലയാളത്തിലെ ഒരു നാടക ഗാനരചയിതാവാണ് പൂച്ചാക്കൽ ഷാഹുൽ. കവി, കഥാകാരൻ, സാഹിത്യസാംസ്കാരികനായകകൻ എന്നീനിലകളിലും അറിയപ്പെടുന്നു.
ജീവിതരേഖ
തേർവട്ടം എൽ.പി. സ്കൂൾ, തൈക്കാട്ടുശ്ശേരി എസ്.എം.എസ്.ജെ. ഹൈസ്കൂൾ കോട്ടയം, സി.എം.എസ്. കോളേജ്, മട്ടാഞ്ചേരി ടി.ഡി.ബി.ടി.എസ്., മൂത്തകുന്നം എസ്.എൻ.എം. ട്രെയിനിംഗ് കോളേജ് എന്നിവിടങ്ങളിലായി വിദ്യാഭ്യാസം പൂർത്തിയാക്കി. മലയാളത്തിൽ ബിരുദാനന്തരബിരുദവും ബി.എഡുംനേടി.
1962-ൽ ഇടക്കൊച്ചി ഫിഷറീസ് സ്കൂളിൽ ലീവ് റിസർവ് പ്രൈമറി അദ്ധ്യാപകനായി ജോലിയിൽ പ്രവേശിച്ചു. 35വർഷത്തോളം അദ്ധ്യാപകവൃത്തിയിൽത്തുടർന്നു. 1997ലാണു ജോലിയിൽനിന്നു വിരമിച്ചത്.
1966ൽ, കേരളനാദം പത്രം സംഘടിപ്പിച്ച കഥാമത്സരത്തിൽ കൈക്കൂലി എന്ന കഥയ്ക്ക്, ഒന്നാംസ്ഥാനം ലഭിച്ചു.
നാന്നൂറോളം നാടകങ്ങളിലായി ആയിരത്തിലധികം ഗാനങ്ങൾ രചിച്ചിട്ടുണ്ട്. ഒപ്പം, നാലു ചലച്ചിത്രങ്ങൾ, ചില കാസറ്റുകൾ, ലളിതഗാനങ്ങൾ എന്നിവയ്ക്കായും ഗാനങ്ങൾ രചിച്ചു. 1972-ൽ അഴിമുഖം എന്ന ചലച്ചിത്രത്തിനുവേണ്ടി ബാബുരാജിൻറെ സംഗീതസംവിധാനത്തിൽ ഗാനരചന നിർവ്വഹിച്ചുകൊണ്ടാണ്, ചലച്ചിത്രരംഗത്തു പ്രവേശിച്ചത്. അദ്ധ്യാപനജോലിയുപേക്ഷിച്ച്, മദ്രാസിൽ താമസിച്ചു ഗാനരചന നിർവഹിക്കാനുള്ള വൈമുഖ്യംമൂലമാണ്, കൂടുതൽ ചലച്ചിത്രങ്ങൾക്കായി ഗാനങ്ങളൊരുക്കാൻ അദ്ദേഹത്തിനുകഴിയാതെപോയത്.
പി.എ. മറിയംബീവിയാണ് ഭാര്യ. റസൽ ഷാഹുൽ, ഷിജി മോൾ, റാഫി ഷാഹുൽ, സറീന എന്നിവർ മക്കൾ.
അവലംബം
വർഗ്ഗം:മലയാളനാടക ഗാനരചയിതാക്കൾ വർഗ്ഗം:മികച്ച നാടകഗാനരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
മനൊക്കോട്ടാക്ക്, അലാസ്ക
മനൊക്കോട്ടാക്ക് ( സെൻട്രൽ അലാസ്കൻ യുപിക് ഭാക്ഷയിൽ Manuquutaq ) ഡില്ലിങ്ഘാം സെൻസസ് മേഖലയിലുൾപ്പെട്ട അലാസ്ക സംസ്ഥാനത്തെ ഒരു ചെറു പട്ടണമാണ്. 2010 ലെ സെൻസസ് പ്രകാരം പട്ടണത്തിലെ മൊത്തം ജനസംഖ്യ 442 ആണ്. ഭൂമിശാസ്ത്രം മനൊക്കോട്ടാക്കിന്റെ അക്ഷാംശ രേഖാംശങ്ങൾ 58.98111°N, -159.05583°W ആണ്. According to the യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ അനുസരിച്ച് പട്ടണത്തിന്റെ ആകെ വിസ്തൃതി 37.1 സ്ക്വയർ മൈലാണ് (96.2 km2). ഇതിൽ 35.8 സ്ക്വയർ മൈൽ (92.6 km2) കരഭാഗം മാത്രവും ബാക്കി 1.4 സ്ക്വയർ മൈൽ (3.6 km2), അല്ലെങ്കിൽ 3.79% വെള്ളം നിറഞ്ഞ ഭാഗവുമാണ്.
അവലംബം
വർഗ്ഗം:അലാസ്കയിലെ പട്ടണങ്ങൾ
കാലാവസ്ഥാ വ്യതിയാനത്തിന്റെ അപകടസാധ്യത
"അസുസ്ഥിരമായ സമുദ്രവും ഭൂവിനിയോഗവും, അസമത്വം, പാർശ്വവൽക്കരണം, കൊളോണിയലിസം, ഭരണം തുടങ്ങിയ ചരിത്രപരവും നിലവിലുള്ളതുമായ അസമത്വത്തിന്റെ പാറ്റേണുകൾ" എന്നിങ്ങനെയുള്ള ചില സുസ്ഥിരമല്ലാത്ത വികസന പാറ്റേണുകളാണ് കാലാവസ്ഥാ വ്യതിയാനത്തിലേക്കുള്ള ആവാസവ്യവസ്ഥയുടെയും ആളുകളുടെയും ദുർബലതയെ നയിക്കുന്നത്. "ദാരിദ്ര്യം, ഭരണ വെല്ലുവിളികൾ, അടിസ്ഥാന സേവനങ്ങളിലേക്കും വിഭവങ്ങളിലേക്കും പരിമിതമായ പ്രവേശനം, അക്രമാസക്തമായ സംഘർഷം, ഉയർന്ന കാലാവസ്ഥാ സെൻസിറ്റീവ് ഉപജീവനമാർഗങ്ങൾ (ഉദാ. ചെറുകിട കർഷകർ, പശുപാലകർ, മത്സ്യബന്ധന സമൂഹങ്ങൾ)" ഉള്ള സ്ഥലങ്ങളിൽ ദുർബലത കൂടുതലാണ്.
അവലംബം
വർഗ്ഗം:ആവാസവിജ്ഞാനം
അനന്ത് ഗീഥെ
മഹാരാഷ്ട്രയിലെ രാഷ്ട്രീയ പാർട്ടിയായ ശിവസേനയുടെ നേതാവാണ് അനന്ത് ഗംഗാറാം ഗീഥെ (മറാത്തി: अनंत गंगाराम गीते) (ജനനം ജൂൺ 2, 1951). മഹാരാഷ്ട്രയിലെ റായ്ഗഡ് ലോക്സഭാ നിയോജകമണ്ഡലത്തിൽ വിജയിച്ചു. മോഡി സർക്കാരിലെ ഹെവി ഇൻഡസ്ട്രീസ്, പബ്ലിക് എന്റർപ്രൈസസ് എന്നീ വകുപ്പുകളുടെ മന്ത്രിയാണ്. മുൻ കേന്ദ്ര വൈദ്യുത മന്ത്രിയാണ്.
ജീവിതരേഖ
1951 ജൂൺ 2ന് മുംബൈയിലെ രത്നഗിരി ജില്ലയിൽ ജനിച്ചു. ആറു തവണ പാർലമെന്റ് അംഗമായിട്ടുണ്ട്. മികച്ച പ്രസംഗകനാണ്. 1985 -ൽ മുംബൈ മുനിസിപ്പൽ കോർപ്പറേഷൻ കൗൺസിലറായി തുടക്കം. 1996-ൽ ആദ്യമായി രത്നഗിരിയിൽ നിന്ന് ലോക്സഭയിലെത്തി. അശ്വിനി ഗീഥെയെ വിവാഹം ചെയ്തു.
പുറം കണ്ണികൾ
വർഗ്ഗം:1951-ൽ ജനിച്ചവർ വർഗ്ഗം:ജൂൺ 2-ന് ജനിച്ചവർ വർഗ്ഗം:മഹാരാഷ്ട്രയിൽ നിന്നുള്ള വ്യക്തികൾ വർഗ്ഗം:ശിവസേനാ നേതാക്കൾ വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ജൂണിൽ ജനിച്ചവർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:മുൻ കേന്ദ്രമന്ത്രിമാർ വർഗ്ഗം:കേന്ദ്രമന്ത്രിമാർ വർഗ്ഗം:കേന്ദ്ര കാബിനറ്റ് മന്ത്രിമാർ വർഗ്ഗം:നരേന്ദ്ര മോദി മന്ത്രിസഭ വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
രാമന്തളി ശുഹദാക്കൾ
കണ്ണൂർ ജില്ലയിലെ ഏഴിമലയോട് ചേർന്ന് കിടക്കുന്ന രാമന്തളിയിൽ 1524ൽ പോർച്ചുഗീസുകാരുമായി എറ്റുമുട്ടി രക്തസാക്ഷ്യം വരിച്ച പതിനേഴ്‌ പേരെയാണ് രാമന്തളി ശുഹദാക്കൾ എന്ന പേരിൽ അറിയപ്പെടുന്നത്. കേരളത്തിലെമ്പാടും മുസ്‌ലിം സമൂഹത്തിന് നേരെ പോർച്ചുഗീസുകാർ അക്രമണമഴിച്ചു വിടുക പതിവായിരുന്നു.
അന്ന് കേരളത്തിലെ തുറമുഖങ്ങളിലൊന്നായ എഴിമലയുടെ വടക്കേ താഴ്വരയിൽ താവളമടിച്ച പോർച്ചുഗീസുകാർ രാമന്തളിയിൽ താമസിച്ചിരുന്ന മുസ്‌ലിങ്ങളുടെ പള്ളികൾ ആക്രമിച്ചു തകർത്തു. മുസ്‌ലിം വിഭാഗത്തിൽ പെട്ട ഒരു പെൺകുട്ടിയെ തട്ടിക്കൊണ്ടു പോയ സംഭവമുണ്ടായി. ഈ പെൺകുട്ടിയെ രക്ഷപ്പെടുത്താൻ പോർച്ചുഗീസുകാരുമായി ഏറ്റുമുട്ടാൻ പോയ യുവാക്കളായിരുന്നു ഈ പതിനെഴുപേർ. എന്നാൽ തോക്കുകളും പീരങ്കികളും കൈവശമുണ്ടായിരുന്ന പോർച്ചുഗീസുകാരുമായുണ്ടായ എറ്റുമുട്ടലിൽ പതിനേഴു പേരും കൊല്ലപ്പെട്ടു. പെൺകുട്ടി രക്ഷപ്പെട്ടു എന്നും കൊല്ലപ്പെട്ടു എന്നും അഭിപ്രായമുണ്ട്. പതിനേഴു പേരുടെയും മൃതശരീരങ്ങൾ പോർഗീസുകാർ ഒരു കിണറ്റിലിട്ടു മൂടി. ചില പറങ്കികളും പോരാട്ടത്തിൽ കൊല്ലപ്പെട്ടതായി അഭിപ്രായമുണ്ട്.
ഇപ്പോഴും ഈ പ്രദേശത്ത് നിന്നും പോരാട്ടത്തിന്റെ അവശേഷിപ്പുകൾ കണ്ടെടുക്കുന്നതായി റിപ്പോർട്ടുകൾ ഉണ്ട്.
പോരാളികളുടെ ഖബറുകൾ
ഇന്നത്തെ രാമന്തളി ജുമാ മസ്ജിദിനോട് ചേർന്ന് ഈ പതിനേഴുപെരുടെയും ഖബറുകൾ സ്ഥിതിചെയ്യുന്നു. അന്നത്തെ എറ്റുമുട്ടലിനുപയോഗിച്ച ആയുധങ്ങളും പോർച്ചുഗീസുകാരുടെ പീരങ്കി ഷെല്ലുകളും ഈ പള്ളിയിൽ സൂക്ഷിച്ചിട്ടുണ്ട്.
പുറം കണ്ണികൾ
രാമന്തളി ശുഹദാക്കൾ
അവലംബം
വർഗ്ഗം:സംഭവങ്ങളുമായി ബന്ധപ്പെട്ടവരുടെ ജീവചരിത്രങ്ങൾ
കർത്താർപൂർ ഇടനാഴി
ചരിത്രം
സിഖ് മതസ്ഥാപകനായ ഗുരു നാനാക്ക് തന്റെ ജീവിതത്തിന്റെ അവസാനത്തെ 18 വർഷങ്ങൾ ജീവിച്ചത് ഇന്നത്തെ പാകിസ്താനിലെ കർത്താർപൂർ ഗ്രാമത്തിലാണ്. 1539 ൽ അദ്ദേഹം ജീവൻ വെടിഞ്ഞതും കർതാർപൂറിൽ വെച്ചായിരുന്നു. അദ്ദേഹത്തിന്റെ സമാധി സ്ഥിതി ചെയ്യുന്നെന്ന് വിശ്വസിക്കപ്പെടുന്ന ഗുരുദ്വാര ദർബാർ സാഹിബ് ഇവിടെയാണുള്ളത്. രണ്ടരക്കോടിയോളം വരുന്ന സിഖ് വിശ്വാസികൾക്ക് അതീവ പ്രാധാന്യമുള്ള പുണ്യകേന്ദ്രം കൂടിയാണ് നാനാക്ക് സ്ഥാപിച്ച കർതാർപൂർ ഗുരുദ്വാര.
ഇന്ത്യയും പാകിസ്താനും പങ്കിടുന്ന രാജ്യാന്തര അതിർത്തിയിൽ നിന്ന് കേവലം രണ്ട് കിലോമീറ്റർ മാത്രം ദൂരെ മാറിയാണ് കർതാർപൂർ. പാകിസ്താനിലെ ഏറ്റവും വലിയ നഗരങ്ങളിലൊന്നായ ലാഹോറിൽ നിന്ന് 120 കിലോമീറ്റർ വടക്ക് പടിഞ്ഞാറായി സ്ഥിതി ചെയ്യുന്ന കർതാർപൂറിലേക്ക് സ്വാതന്ത്ര്യ ലബ്ധിക്ക് ശേഷം സിഖ് മതവിശ്വാസികൾക്ക് സഞ്ചാര സ്വാതന്ത്ര്യം തന്നെ പലപ്പോഴും നിഷേധിക്കപ്പെടുകയോ തീർഥാടനം വളരെ സങ്കീർണതകൾ നിറഞ്ഞതായി മാറുകയോ ചെയ്തിരുന്നു.
ഇന്ത്യൻ പഞ്ചാബിലെ ദേരാ ബാബാ നാനാക്ക് ഗുരു ദ്വാരയിൽ നിന്ന് ദൂരദർശനി വച്ച് നാല് കിലോമീറ്റർ അകലെയുള്ള ഗുരു നാനാക്കിന്റെ സമാധിസ്ഥലം ദർശിച്ച് വരികയായിരുന്നു ഇതുവരെ ഇവിടത്തെ സിഖ് വിശ്വാസികൾ.
തീർത്ഥാടനം
ഇന്ത്യാ-പാക് ചർച്ചയെ തുടർന്ന്, പ്രതിദിനം 5000 ഇന്ത്യക്കാർക്ക് വിസയില്ലാതെ കർത്താർപൂർ ഗുരുദ്വാരയിൽ പോകാനാൻ വഴിയൊരുങ്ങിയിട്ടുണ്ട്. പാസ്പോർട്ടുള്ളവർക്കും ഇന്ത്യൻ ഓവർസീസ് പൗരത്വ കാർഡുള്ളവർക്കും വിസയില്ലാതെ ഇടനാഴി വഴി ഗുരുദ്വാര സന്ദർശിക്കാം എന്നതാണ് പ്രധാന നേട്ടം.
സുൽത്താൻപൂർ ലോധി വികസനം
ശ്രീ ഗുരുനാനാക്കിന്റെ ജീവിതവുമായി ബന്ധപ്പെട്ട് കിടക്കുന്ന ചരിത്ര നഗരമായ സുൽത്താൻപൂർ ലോധിയെ സ്മാർട്ട് സിറ്റി തത്ത്വങ്ങളുടെ അടിസ്ഥാനത്തിൽ ഒരു പൈതൃക നഗരമായി വികസിപ്പിക്കാൻ ലക്ഷ്യമിടുന്ന പദ്ധതി.
തീർത്ഥാടകർക്കും വിനോദസഞ്ചാരികൾക്കും പ്രധാന ആകർഷണമായി ശ്രീ ഗുരുനാനാക്ക് ദേവ്ജിയുടെ ജീവിതത്തെയും കാലത്തേയും കുറിച്ച് വ്യക്തമാക്കുന്ന 'പിൻഡ് ബഡേ നാനാക്ക് ദാ' എന്ന പേരിൽ സുൽത്താൻപുർ ലോധിയിൽ ഒരു പൈതൃക സമുച്ചയവും പദ്ധതിയുടെ ഭാഗമായി സ്ഥാപിക്കും. സുൽത്താൻപൂർ റെയിൽവേ സ്‌റ്റേഷൻ എല്ലാ സൗകര്യങ്ങളോടും കൂടി ആധുനികവൽക്കരിക്കാനും തീരുമാനമായിട്ടുണ്ട്.
നാൾവഴി
1999 ൽ അന്നത്തെ പ്രധാന മന്ത്രി അടൽ ബിഹാരി വാജ്‌പേയിയുടെ ലാഹോർ സന്ദർശനത്തോടനുബന്ധിച്ചാണ് കർതാർപൂർ ഇടനാഴി തുറക്കണം എന്ന ആവശ്യം ഇന്ത്യ ശക്തമാക്കിയത്.
2018 ഓഗസ്റ്റിൽ പ്രധാനമന്ത്രിയായി സത്യപ്രതിജ്ഞ ചെയ്ത ഇമ്രാൻ ഖാന്റെ വാഗ്ദാനങ്ങളിലൊന്നായിരുന്നു കർത്താർപൂർ-ഗുരുദാസ്പൂർ ഇടനാഴി. തന്റെ അതിഥിയായെത്തിയ പഞ്ചാബ് സംസ്ഥാന മന്ത്രിയും ക്രിക്കറ്റ് മൈതാനത്തെ മുൻ സഹതാരവുമായിരുന്ന നവ്‌ജ്യോത് സിംഗ് സിദ്ദുവിനെ പാക്ക് സൈനിക മേധാവി ഖമർ ജാവേദ് ബാജ്‌വ മുഖേനയാണ് ഇമ്രാൻ തന്റെ ആഗ്രഹം അറിയിച്ചത്.
ഫലങ്ങൾ
നാളിതുവരെ ബൈഷാഖി, ഗുരു അർജുൻ ദേവിന്റെ രക്തസാക്ഷി ദിനം, മഹാരാജാ രൺജീത് സിംഗിന്റെ ചരമ ദിനം, ഗുരുനാനാക്ക് ജയന്തി എന്നിങ്ങനെയുള്ള വിശേഷാവസരങ്ങളിൽ മാത്രമായിരുന്നു കടുത്ത നിയന്ത്രണങ്ങളോടെ കർതാർപൂറിലേക്ക് സിഖ് തീർത്ഥാടകർക്ക് യാത്ര അനുവദിച്ചിരുന്നത്. എന്നാൽ ഇരു രാജ്യങ്ങളിലേയും രണ്ട് കിലോമീറ്റർ വീതം ഇടനാഴി വികസിപ്പിക്കുന്ന മുറയ്ക്ക് ലക്ഷക്കണക്കിന് സിഖ് തീർത്ഥാടകർക്ക് യാത്ര ഇനി ഏറെ സുഗമമായിരിക്കും. ഗുരുനാനാക്കിന്റെ ജന്മ സ്ഥലവും സ്ഥിതി ചെയ്യുന്നത് ഇന്നത്തെ പാകിസ്താനിലെ ലാഹോറിനടുത്താണ്. ഭാവിയിൽ പാക് പഞ്ചാബിന്റെ തലസ്ഥാനമായ ലാഹോറിനടുത്തുള്ള ഗുരു നാനാക്കിന്റെ ജന്മസ്ഥലത്തേക്കും കൂടി വിസാ രഹിത യാത്ര അനുവദിക്കപ്പെടുകയാണെങ്കിൽ ദക്ഷിണേഷ്യയുടെ വിധ്വംസക ചരിത്രം തന്നെയാകും മാറ്റിയെഴുതപ്പെടുക.
മുസ്ലീങ്ങൾക്ക് മദീന എന്തോ അതാണ് സിഖ് മത വിശ്വാസികൾക്ക് കർതാർപൂർ. 1947 ഓഗസ്റ്റ് മുതൽ വൻ കിടങ്ങുകളാലും മുള്ളുവേലികളാലും അകറ്റപ്പെട്ട ഒരു ജനതയുടെ കൂടിച്ചേരലാണ് ഗുരുനാനാക്കിന്റെ 550ാം ജന്മ വാർഷികം സാക്ഷിയാകുക.
വിവാദങ്ങൾ, ആശങ്കകൾ
കേന്ദ്ര മന്ത്രിമാരായ ഹർസിമ്രത് കൗർ ബാദലും ഹർദീപ് പുരിയും ഔദ്യോഗിക അതിഥികളായി കർതാർപൂരിൽ നടന്ന ഉദ്ഘാടന പരിപാടിയിൽ ഇമ്രാൻ ഖാനോടൊത്ത് പങ്കെടുത്തിരുന്നു. എന്നാൽ മന്ത്രിമാരെ പരിപാടിയിലേക്ക് ഇന്ത്യക്ക് അയക്കേണ്ടി വന്നതിനെ ഇമ്രാൻ ഖാന്റെ ‘ഗൂഗ്‌ളി’യെന്ന് (ക്രിക്കറ്റിലെ അപ്രതിരോധ്യമായ പന്തുകളിലൊന്ന്) വാഴ്ത്തുകയാണ് പാക് വിദേശകാര്യ മന്ത്രി ഷാ മുഹമ്മദ് ഖുറേഷി ചെയ്തത്. സ്വാഭാവികമായും കർത്താർപൂർ ഇടനാഴിയുടെ ഗുണഫലങ്ങൾ ഈ രാഷ്ട്രീയ പ്രസ്താവനകളിലൂടെ റദ്ദാക്കപ്പെട്ടിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യാ-പാക് അതിർ‍ത്തി
കുമാരപുരം പബ്ലിക്‌ ലൈബ്രറി, കരുവാറ്റ
കരുവാറ്റ പഞ്ചായത്തിൽ പ്രവർത്തിക്കുന്ന ഒരു വായനശാലയാണ് കുമാരപുരം പബ്ലിക്‌ ലൈബ്രറി.
അവലംബം
വർഗ്ഗം:കേരളത്തിലെ വായനശാലകൾ
നിക്കോബാർ പ്രാവ്
ആന്തമാൻ നിക്കോബാർ ദ്വീപുസമൂഹത്തിലും മലയ് ദ്വീപസമൂഹങ്ങളിലും സോളമൻ ദ്വീപുകളിലും പലാവുവിലും കണ്ടു വരുന്ന ഒരിനം പ്രാവ് ആണ് നിക്കോബാർ പ്രാവ്. കലോനാസ് ജീനസ്സിലെ ജീവിച്ചിരിക്കുന്ന ഒരേയൊരു അംഗമായ ഇവ വംശനാശം സംഭവിച്ച ഡോഡോയുടേയും റോഡ്രിഗ്വെസ് ഏകാകിപ്പക്ഷിയുടേയും ഏറ്റവും അടുത്ത ബന്ധുവാണ്.
അവലംബം
വർഗ്ഗം:പ്രാവുകൾ വർഗ്ഗം:ആന്തമാൻ നിക്കോബാർ ദ്വീപുകളിലെ പക്ഷികൾ
വിജയാന്ത (ടാങ്ക്)
ഇന്ത്യൻ കരസേനയുടെ ഭാഗമായിരുന്ന ഒരു ടാങ്ക് ആണ് വിജയാന്ത. ബ്രിട്ടനിലെ വിക്കേഴ്സ് ആംസ്ട്രോങ് കമ്പനിയുടെ മാർക്ക് 1 എന്ന മോഡൽ ഇന്ത്യയിൽ ലൈസൻസോടെ നിർമ്മിക്കുകയായിരുന്നു. ഇന്ത്യയിൽ നിർമിച്ച ആദ്യത്തെ ടാങ്കുമാണ് വിജയാന്ത. ടാങ്കിന്റെ ആദ്യരൂപം 1963 ൽ തയ്യാറായി. രണ്ടു വർഷം കഴിഞ്ഞ് 1965 ൽ യുദ്ധസേവനത്തിനു പ്രവേശിച്ചു. ആദ്യത്തെ 90 വാഹനങ്ങൾ വിക്കേഴ്സും തുടർന്നുള്ളവ ഇന്ത്യയിലും നിർമിച്ചു. ഈയാവശ്യത്തിനായി തമിഴ് നാട്ടിലെ ചെന്നൈക്കടുത്തുള്ള ആവടിയിൽ ടാങ്ക് ഫാക്ടറി സ്ഥാപിച്ചു. 'ഹെവി വെഹിക്കിൾ ഫാക്ടറി ,ആവടി 'എന്നാണ് ഇന്ന് ഈ സ്ഥാപനം അറിയപ്പെടുന്നത്. 1983 വരെ നിർമ്മാണം തുടർന്നു. 2200 ഓളം ടാങ്കുകൾ നിർമ്മിക്കപ്പെട്ടു.(മറ്റ് ചില കണക്കുകൾ പ്രകാരം 1600 നും 1800 നും ഇടക്ക്) എൺപതുകളിൽ സേന ഇവയെ പിൻവലിച്ച് ടി 72 ടാങ്കുകൾ ഉപയോഗിക്കുവാൻ തുടങ്ങി. കുറെ വാഹനങ്ങൾ.സ്വയം ചാലിത പീരങ്കികൾ ആയുംകവചിത വീണ്ടെടുപ്പ് വാഹനങ്ങൾ(ARV) ആയും രൂപാന്തരപ്പെടുത്തി.
വർഗ്ഗം:യുദ്ധടാങ്കുകൾ
ലൂചിയാനൊ പവറോട്ടി
ഇറ്റലിയിലെ മൊദേനയിൽ ജനിച്ച പാശ്ചാത്യ ഒപ്പറേ ഗായകനായിരുന്നു ലൂച്ചാനോ പവറോട്ടി.(ജ:12 ഒക്ടോ:1935 – 6 സെപ്റ്റം: 2007).പുരുഷസ്വരാലാപനത്തിൽ പ്രമുഖ സ്ഥാനം വഹിച്ചിരുന്ന പവറോട്ടിയുടെ ഒട്ടേറെ ആലാപനങ്ങൾ റെക്കോഡു ചെയ്യപ്പെട്ടിട്ടുണ്ട്.
ബാല്യകാലം
ഇറ്റലിയിലെ ഒരു പ്രാന്തപ്രദേശത്തെ സാധാരണകുടുംബത്തിൽ ജനിച്ച പവറോട്ടിയുടെ പിതാവും ഒരു ഗായകനായിരുന്നു. എന്നാൽ പൊതുപരിപാടികളിൽ അദ്ദേഹം സഭാകമ്പം കാരണം പങ്കെടുത്തിരുന്നില്ല.രണ്ടാം ലോകയുദ്ധത്തെത്തുടർന്നു ഗ്രാമപ്രദേശത്തേയ്ക്കു നീങ്ങേണ്ടി വന്ന പവറോട്ടി കുടുംബം പിന്നീട് കൃഷി ചെയ്തായിരുന്നു ഉപജീവനത്തിനുള്ള മാർഗ്ഗം കണ്ടെത്തിയിരുന്നത്.
ഒരു ഫുട്ബോൾ കളിക്കാരനാകാൻ അത്യന്തം അഭിലഷിച്ചിരുന്ന ലൂൂച്ചാനോയെ അദ്ധ്യാപകവൃത്തി തെരെഞ്ഞെടുക്കാനാണ് മാതാവ് ഉപദേശിച്ചത്. ഒരു എലിമെന്ററി സ്കൂളിൽ രണ്ടുവർഷം അദ്ദേഹം അദ്ധ്യാപകനായി ജോലിനോക്കുകയും ചെയ്തു. പിതാവിനാകട്ടെ പുത്രൻ സംഗീതത്തിന്റെ വഴി തെരെഞ്ഞെടുക്കുന്നതിനോട് തെല്ലും യോജിപ്പുണ്ടായിരുന്നില്ല.
1954 മുതൽ സംഗീതം ഗൗരവമായി അഭ്യസിയ്ക്കാൻ തുടങ്ങിയ ലൂച്ചാനോയ്ക്ക് അരിഗോ പോള എന്ന സംഗീതജ്ഞന്റെ ശിക്ഷണം ലഭിയ്ക്കുകയുണ്ടായി. ഇതിനു യാതൊരു പ്രതിഫലവും പോള വാങ്ങിയിരുന്നില്ല. 1955 ലാണ് നിർണ്ണായകമായ ഒരു വഴിത്തിരിവ് പവറോട്ടിയുടെ ജീവിതത്തിൽ ഉണ്ടായത്. വെയിൽസിൽ നടന്ന സംഗീതപരിപാടിയിൽ ഒന്നാം സ്ഥാനത്തിനുള്ള ഒരു പുരസ്ക്കാരം അദ്ദേഹം അടങ്ങുന്ന സംഘത്തിനു  ലഭിച്ചതായിരുന്നു അത്. ഇതു പവറോട്ടിയെ പിൽക്കാലത്ത് സംഗീതത്തെ ജീവിതമാർഗ്ഗമാക്കിയെടുക്കാൻ ഉത്തേജനം നൽകുകയുണ്ടായി.
ഒപ്പറെ രംഗത്ത്
ലാ ബൊഹീം എന്ന ഓപ്പറെയിൽ (1961) റൊഡോൾഫോയുടെ വേഷമാണ് പവറോട്ടി ആദ്യം അണിഞ്ഞത്.
ലാ ട്രവിയാറ്റ ആയിരുന്നു അന്താരാഷ്ട്രതലത്തിൽ അദ്ദേഹം പങ്കെടുത്ത ആദ്യത്തെ ഓപ്പറെ.
അന്ത്യം
പാൻക്രിയാസിലുണ്ടായ അർബ്ബുദബാധയെത്തുടർന്നു 2007 സെപ്റ്റംബർ 6 നു അദ്ദേഹം അന്തരിച്ചു.
പുറംകണ്ണികൾ
വർഗ്ഗം:സംഗീതജ്ഞർ വർഗ്ഗം:1935-ൽ ജനിച്ചവർ വർഗ്ഗം:2007-ൽ മരിച്ചവർ വർഗ്ഗം:ഗ്രാമി പുരസ്കാര ജേതാക്കൾ
നെപ്പോളിയൻ ഫെറാര
ലഘുചിത്രം| ലോറ പെറിൻ, നെപ്പോളിയൻ ഫെരാര, മാറ്റിയോ ഗാർബെലോട്ടോ ഒരു ഇറ്റാലിയൻ-അമേരിക്കൻ മോളിക്യുലർ ബയോളജിസ്റ്റാണ് നെപ്പോളിയൻ ഫെറാര (ജനനം: 26 ജൂലൈ 1956, കാറ്റാനിയ), കാലിഫോർണിയ യൂണിവേഴ്‌സിറ്റി, സാൻ ഡീഗോ മൂർസ് കാൻസർ സെന്ററിൽ 2013 ൽ ചേർന്നു. ആൻജിയോജനിക് രോഗങ്ങളായ കാൻസർ, പ്രായവുമായി ബന്ധപ്പെട്ട മാക്കുലാർ ഡീജനറേഷൻ (എഎംഡി), ഡയബറ്റിക് റെറ്റിനോപ്പതി എന്നിവയ്ക്ക് പുതിയ ചികിൽസകൾ രൂപീകരിക്കുന്നതിൽ മുൻനിരയിൽ ഉള്ളയാളാണ്. ജെനെടെക്കിൽ, അദ്ദേഹം VEGF കണ്ടുപിടിച്ചു - ആദ്യത്തെ VEGF ആന്റിബോഡി നിർമ്മിച്ചു - ഇത് പലതരം മുഴകളുടെ വളർച്ചയെ തടയുന്നു. ഈ കണ്ടെത്തലുകൾ ക്ലിനിക്കലായി ലഭ്യമായ ആദ്യത്തെ ആൻജിയോജനിസിസ് ഇൻഹിബിറ്ററായ ബെവാസിസുമാബ് (അവാസ്റ്റിൻ) വികസിപ്പിക്കുന്നതിലേക്ക് നയിച്ചു, ഇത് പുതിയ രക്തക്കുഴലുകളെ സോളിഡ് ട്യൂമറായി വളർത്തുന്നതിനെ തടയുന്നു, മാത്രമല്ല ഇത് പലതരം അർബുദങ്ങൾക്കുള്ള ചികിത്സയുടെ ഭാഗമായി മാറുകയും ചെയ്തു. ഇൻട്രാക്യുലർ നിയോവാസ്കുലർ ഡിസോർഡേഴ്സിലെ കാഴ്ച നഷ്ടപ്പെടാതിരിക്കാൻ വളരെ ഫലപ്രദമായ റാണിബിസുമാബ് (ലുസെന്റിസ് ) എന്ന മരുന്നിന്റെ വികാസത്തിനും ഫെറാരയുടെ പ്രവർത്തനം കാരണമായി.
വിദ്യാഭ്യാസം
1981 ൽ ഇറ്റലിയിലെ കാറ്റാനിയ സർവകലാശാലയിൽ നിന്ന് മെഡിക്കൽ ബിരുദം കരസ്ഥമാക്കിയ ഫെറാര 1988 ൽ ജെനെടെക്കിൽ ചേർന്നു. സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ അദ്ദേഹം പോസ്റ്റ്ഡോക്ടറൽ ഗവേഷണം നടത്തി.
നിലവിലെ ഗവേഷണം
യുസി സാൻ ഡീഗോ മൂർസ് കാൻസർ സെന്ററിൽ, 2006 മുതൽ നാഷണൽ അക്കാദമി ഓഫ് സയൻസസിലെ അംഗമായ ഫെരാര ബേസിക് സയൻസിന്റെ സീനിയർ ഡെപ്യൂട്ടി ഡയറക്ടറായും യുസി സാൻ ഡീഗോ സ്‌കൂൾ ഓഫ് മെഡിസിനിൽ പാത്തോളജിയിലെ വിശിഷ്ട പ്രൊഫസറായും സേവനമനുഷ്ഠിക്കുന്നു. ആൻജിയോജെനിസിസിനെ ലക്ഷ്യം വച്ചുള്ള ഔഷധഗവേഷണവും വി‌ഇ‌ജി‌എഫിന് പകരമായി ട്യൂമർ ആൻജിയോജെനിസിസ് ബദലുകളെക്കുറിച്ച് അന്വേഷിക്കുന്നതിൽ അദ്ദേഹം ശ്രദ്ധ കേന്ദ്രീകരിക്കുന്നു, പ്രത്യേകിച്ചും വി‌ഇ‌ജി‌എഫ് ഇൻ‌ഹിബിറ്ററുകൾ‌ക്ക് പ്രതിരോധം മധ്യസ്ഥമാക്കുന്നതിൽ മൈലോയ്ഡ് സെല്ലുകളും ഫൈബ്രോബ്ലാസ്റ്റുകളും ഉൽ‌പാദിപ്പിക്കുന്ന ഘടകങ്ങളുടെ പങ്ക്.
മയാമി, ഒക്ലാഹോമ
മയാമി (/maɪˈæmə/ my-am-ə)    അമേരിക്കൻ ഐക്യനാടുകളിലെ ഒക്ലാഹോമ സംസ്ഥാനത്തെ ഒട്ടാവ കൌണ്ടി യിലുള്ള ഒരു പട്ടണവും കൌണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 13,570 ആണ്. ഇത് 2000 ലെ സെൻസസ് പ്രകാരമുള്ള 13,704 ൽ നിന്ന് ഒരു ശതമാനം കുറവായിരുന്നു. തദ്ദേശീയ മയാമി വർഗ്ഗത്തിൻറ പേരിൽനിന്നാണ് പട്ടണത്തിന് മയാമി എന്ന പേരു ലഭിച്ചത്. തദ്ദേശീയ ഇന്ത്യൻ വംശങ്ങളായ “മയാമി ട്രൈബ് ഓഫ് ഒക്ലാഹോമ”, “മൊഡോക് ട്രൈബ് ഓഫ് ഒക്ലാഹോമ”, “ഒട്ടാവ ട്രൈബ് ഓഫ് ഒക്ലാഹോമ”, “പിയോറിയാ ട്രൈബ് ഓഫ് ഓക്ലാഹോമ”, “ഷാവ്നീ ട്രൈബ്” എന്നിവയുടെ തലസ്ഥാനമാണിത്.
നെപ്പോളിയൻ ഫെറാര
തിരഞ്ഞെടുത്ത ബഹുമതികളും അവാർഡുകളും
സെപ്റ്റംബർ 2014 ൽ ഫെറാരയെ ഛംപലിമൌദ് ഫൗണ്ടേഷൻ അന്റോണിയോ ഛംപലിമൌദ് വിഷൻ അവാർഡ് നൽകി ആദരിച്ചു
മയാമി, ഒക്ലാഹോമ
ഭൂമിശാസ്ത്രം
മയാമി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 36.88361°N, -94.87611°W (36.883539, −94.876018) ആണ്. ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി 9.8 sqmi ആണ്. ഇതിൽ, 9.7 sqmi കരപ്രദേശവും ബാക്കി  0.1 sqmi (0.82%) ഭാഗം വെള്ളവുമാണ്.
നെപ്പോളിയൻ ഫെറാര
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1956-ൽ ജനിച്ചവർ
മയാമി, ഒക്ലാഹോമ
അവലംബം
വർഗ്ഗം:ഒക്ലഹോമയിലെ നഗരങ്ങൾ
പൂങ്കനി
വില്ലു പാട്ടിന്റെ ഇന്ത്യൻ അവതാരകയായിരുന്നു പൂങ്കനി. (തമിഴ്: பூங்கனி, പൂങ്കനി അമ്മാൾ, പൂങ്കനി അമ്മ എന്നും അറിയപ്പെടുന്നു) (1934, സരവനൻ തെറി - 2 നവംബർ 2018, കോട്ടാരം, തമിഴ്നാട്) അവർക്ക് മദ്രാസ് സർവകലാശാലയുടെ ഓം മുത്തു മാരി അവാർഡ് ലഭിച്ചിരുന്നു.
ജീവിതരേഖ
1934 ൽ തമിഴ്‌നാട്ടിലെ കന്യാകുമാരി ജില്ലയിലെ അഗസ്തീശ്വരത്തിനടുത്തുള്ള സരവനൻ തെറിയിലാണ് പൂങ്കാനി ജനിച്ചത്. നാലാം ക്ലാസ് വരെ അവർ സ്കൂളിൽ പോയെങ്കിലും കുടുംബ സാഹചര്യങ്ങൾ അവരെ തുടരാൻ അനുവദിച്ചില്ല.
10 അല്ലെങ്കിൽ 12 വയസ്സുള്ളപ്പോൾ ഒരു പ്രാദേശിക ക്ഷേത്രത്തിൽ വില്ലു പാട്ടു ചെയ്യുന്ന ഒരു സംഘത്തെ അവർ കണ്ടു. കലാരൂപത്തിലെ ശ്രദ്ധേയരായ രണ്ട് വനിതാ വക്താക്കളായ ലക്ഷ്മിയും ധനലക്ഷ്മിയും ഈ കലാരൂപം പിന്തുടരാൻ അവരെ പ്രോത്സാഹിപ്പിച്ചു. പാരമ്പര്യത്തിന്റെ ആചാര്യന്മാരായ വേദാമണിക്കം പുലവാർ, ശിവലിംഗം വത്തിയാർ എന്നിവരിൽ നിന്ന് അവർ വില്ലു പാട്ടു പഠിച്ചു.
കുടത്തിന്റെ (ഒരു കളിമൺ കലം വാദ്യോപകരണം) താളവാദ്യക്കാരനായ തങ്കപാണ്ഡിയൻ അംഗമായിരുന്ന ഒരു സംഘവുമായി പൂങ്കാനി പ്രകടനം ആരംഭിച്ചു. അവർക്ക് പതിനഞ്ചു വയസ്സുള്ളപ്പോൾ അവർ വിവാഹം കഴിക്കുകയും അവർ ഒരുമിച്ച് പ്രകടനം തുടരുകയും ചെയ്തു.
തങ്കപാണ്ഡിയൻ 2015 ൽ അന്തരിച്ചു. 2018 നവംബർ 2-ന് മരിക്കുന്നതുവരെ പൂങ്കനി നാഗർകോയിലിനടുത്തുള്ള കോട്ടാരാമിൽ ഒരു ചെറിയ പെൻഷനിൽ ജീവിച്ചിരുന്നു. എന്നിരുന്നാലും അവസാന വർഷത്തിൽ അവരുടെ വസതി പരിഷ്കരിച്ചു. സിംഗപ്പൂരിൽ നിന്നുള്ള തമിഴ് റാപ്പറായ ലേഡി കാഷ് അവരെ സന്ദർശിച്ച് അവരുടെ വീട് വൃത്തിയാക്കി. അവരുടെ സന്ദർശനത്തോടെ പൂങ്കനി വീണ്ടും ശ്രദ്ധാകേന്ദ്രമായി. അവരുടെ ബഹുമാനാർത്ഥം ലേഡി കാഷ് "വില്ലുപാട്ട്" എന്ന ഗാനം സൃഷ്ടിച്ചതായി പത്രങ്ങൾ റിപ്പോർട്ട് ചെയ്തു.
കരിയർ
വില്ലു പാട്ട് ഒരു ദീർഘകാല സംഗീത കഥ പറയുന്ന പാരമ്പര്യമാണ്. സംഗീതജ്ഞരുടെ ഒരു ട്രൂപ്പിന്റെ അകമ്പടിയോടെ ചരടുകളുള്ള വില്ലുകൊണ്ട് ഇത് അവതരിപ്പിക്കപ്പെടുന്നു, കൂടാതെ പ്രധാന ഗായകനും അനുഗമിക്കുന്നവരും തമ്മിലുള്ള ഒരു കോളും പ്രതികരണവും ഉൾപ്പെടുന്നു. പൂങ്കാനി ഒരു തനതായ വീശുകോൾ, മണികളുള്ള ഇരട്ട കട്ടിയുള്ള വടികൾ എന്നിവയ്‌ക്കൊപ്പം വില്ലു കളിക്കുന്ന ഒരു സാങ്കേതികത വികസിപ്പിച്ചെടുത്തു. പ്രാദേശിക ദേവതകളുടെ കഥകൾ പറയുന്ന അനുഷ്ഠാന ഗാനം പരമ്പരാഗതമായി മൂന്ന് ദിവസം നീണ്ടുനിന്നു. മുത്താരമ്മം, സുഡലൈമാടൻ ക്ഷേത്രങ്ങളിലെ മതപരമായ ആഘോഷങ്ങളുടെ തിരശ്ശീലയായിരുന്നു പൊതുവെ ഈ പ്രകടനങ്ങൾ.
70-ആം വയസ്സിൽ വിരമിക്കുന്നതുവരെ പൂങ്കണിയും സംഘവും തെക്കൻ തമിഴ്‌നാട്ടിലും കേരളത്തിലും അമ്പത് വർഷത്തിലേറെയായി പരിപാടികൾ അവതരിപ്പിച്ചു.
വില്ലു പാട്ടിന്റെ ഏതാണ്ട് മുഴുവൻ ക്ലാസിക്കൽ റെപ്പർട്ടറിയും പുതിയ പാട്ടുകൾ വികസിപ്പിച്ചെടുത്തതിന്റെ ബഹുമതി പൂങ്കാനിക്ക് ലഭിച്ചു. യുവതലമുറയിലെ കലാകാരന്മാരെയും അവർ പഠിപ്പിച്ചു
പുറംകണ്ണികൾ
വർഗ്ഗം:1934-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:ഇന്ത്യൻ നാടോടി ഗായകർ
കാടുകുറ്റി ഗ്രാമപഞ്ചായത്ത്
തൃശ്ശൂർ ജില്ലയിലെ ചാലക്കുടി ബ്ളോക്കിലാണ് കാടുകുറ്റി ഗ്രാമപഞ്ചായത്ത് സ്ഥിതി ചെയ്യുന്നത്.16 വാർഡുകളുള്ള കാടുകുറ്റി ഗ്രാമപഞ്ചായത്തിന്റെ വിസ്തൃതി 17.63ച.കി.മീ ആണ്. പനമ്പിള്ളി ഗോവിന്ദമേനോന്റെ ജന്മഗ്രാമമായ കക്കാട് ഈ പഞ്ചായത്തിലാണ്. പ്രശസ്തമായ നിറ്റാ ജെലാറ്റിൻ പ്രൈവറ്റ് ലിമിറ്റഡ് (പഴയ കെ.സി.പി.എൽ) എന്നിവ ഈ ഗ്രാമപഞ്ചായത്തിൽ സ്ഥിതിചെയ്യുന്നു.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ വർഗ്ഗം:ചാലക്കുടിപ്പുഴത്തടത്തിലെ സ്വയംഭരണസ്ഥാപനങ്ങൾ
മാപ്പിള (വിവക്ഷകൾ)
മണവാളൻ, ജാമാതാവു്, തെക്കൻ പ്രദേശത്തെ സുറിയാനി ക്രിസ്ത്യാനി, വടക്കൻ പ്രദേശത്തെ മുസ്ലിം എന്നിങ്ങനെ നാലു് വ്യത്യസ്ത അർത്ഥങ്ങളിൽ മാപ്പിള എന്ന പദം മലയാളഭാഷയിൽ ഉപയോഗത്തിലുണ്ടു്.
പേരിനു പിന്നിൽ
മാപ്പിള എന്ന പേരിന്റെ അർത്ഥം ജാമാതാവ് എന്നാണ്‌.കൂടാതെ അമ്മ പുത്രൻ എന്നും ആദിവാസികളുടെ ഭാഷയിൽ അർഥം ഉണ്ട് മാ -എന്നാൽ അമ്മ, പിള്ള -എന്നാൽ കുഞ്ഞ്... /മക്കൾ..
ഇതേ അർത്ഥത്തിൽ തമിഴിൽ മാപ്പിള്ളൈ എന്ന് ഉപയോഗിച്ചുവരുന്നുണ്ട്.
ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതി
ജുഡീഷ്യൽ ഫസ്റ്റ് ക്ലാസ്സ് മജിസ്ട്രേറ്റ് കോടതി അല്ലെങ്കിൽ ഒന്നാം ക്ലാസ്സ് ജുഡീഷ്യൽ മജിസ്ട്രേറ്റിൻ്റെ കോടതി അഥവാ മജിസ്ട്രേറ്റ് കോടതി (Judicial First Class Magistrate Court) ഇന്ത്യയിലെ താഴെ തട്ടിലുള്ള ക്രിമിനൽ കോടതിയാണ്. ഇന്ത്യയിലെ ക്രിമിനൽ കോടതി ഘടനയിലെ ഏറ്റവും താഴ്ന്ന നിലയിലെ രണ്ടാമതായി ആണ് ജുഡീഷ്യൽ ഒന്നാം ക്ലാസ്സ് മജിസ്‌ട്രേറ്റ് കോടതികൾ വരുന്നത്. ക്രിമിനൽ കോടതി ഘടനയിലെ ഏറ്റവും പ്രാഥമിക കോടതി ആണ് ഇത്. ക്രിമിനൽ നടപടി ക്രമം, 1973 (CrPc) യുടെ 11-ാം വകുപ്പ് അനുസരിച്ച്, ഒരു ജില്ലയിലെ ഏത് സ്ഥലത്തും അതാത് സംസ്ഥാനങ്ങളിലെ ഹൈക്കോടതിയുമായി കൂടിയാലോചിച്ച് സംസ്ഥാന സർക്കാരിന് ജുഡീഷ്യൽ ഒന്നാം ക്ലാസ് മജിസ്‌ട്രേറ്റ് കോടതി സ്ഥാപിക്കാവുന്നതാണ്.
നിയമനം
ഹൈക്കോടതി നടത്തുന്ന ജുഡീഷ്യൽ സർവീസ് പരീക്ഷയും അഭിമുഖവും വഴിയാണ് മജിസ്ട്രേറ്റിന്റെയും മുൻസിഫ് ന്റെയും നിയമനം നടത്തുന്നത്. സംസ്ഥാനത്തെ എല്ലാ കോടതികളും ട്രൈബ്യൂണലുകളും അതത് ഹൈക്കോടതിയുടെ ഭരണപരമായ നിയന്ത്രണത്തിലണ്.
അധികാര പരിധി
സി.ആർ.പി.സി. സെക്ഷൻ 29 പ്രകാരം, ഫസ്റ്റ് ക്ലാസ് ജുഡീഷ്യൽ മജിസ്‌ട്രേറ്റിന് മൂന്ന് വർഷത്തിൽ കൂടാത്ത തടവോ പതിനായിരം രൂപയിൽ കൂടാത്ത പിഴയോ അല്ലെങ്കിൽ രണ്ടും കൂടിയോ ശിക്ഷ വിധിക്കാം. ജുഡീഷ്യൽ ഫസ്റ്റ് ക്ലാസ് മജിസ്‌ട്രേറ്റിന്റെ കോടതിക്ക് രണ്ടോ അതിലധികമോ പോലീസ് സ്റ്റേഷൻ പരിധികളിലും എക്സൈസ്, ഫോറസ്റ്റ് സ്റ്റേഷൻ പരിധികളിലും അധികാരപരിധി ഉണ്ടായിരിക്കും. ഈ സ്റ്റേഷനുകളിൽ രജിസ്റ്റർ ചെയ്യുന്ന കേസുകൾ ഒന്നാം ക്ലാസ് മജിസ്ട്രേറ്റ് കോടതിയിൽ ആണ് വിചാരണ ചെയ്യുക. കേരളത്തിൽ ചില സ്ഥലങ്ങളിൽ മുൻസിഫ് മജിസ്ട്രേറ്റ് കോടതികൾ ഉണ്ട്, ഇവിടങ്ങളിൽ സിവിൽ കേസുകൾ പരിഗണിക്കുമ്പോൾ കോടതി അധ്യക്ഷൻ മുൻസിഫ് എന്നും ക്രിമിനൽ കേസുകൾ പരിഗണിക്കുമ്പോൾ അദ്ദേഹം മജിസ്ട്രേറ്റ് അഥവാ ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് എന്നും അറിയപ്പെടുന്നു. ഒന്നാം ക്ലാസ് മജിസ്ട്രേറ്റീവ് കോടതിക്ക് പ്രദേശിക അധികാരപരിധിയും ഉണ്ട്. ഒന്നാം ക്ലാസ് മജിസ്ട്രേറ്റ് കോടതിയുടെ അധികാരപരിധിയിൽ വരാത്ത കേസുകൾ ഉദാഹരണത്തിന് മൂന്നു വർഷത്തിന് കൂടുതൽ തടവ് ലഭിക്കുന്നതും 10000 ത്തിൽ കൂടുതൽ പിഴ ശിക്ഷ ലഭിക്കുന്നതും ആയ കേസുകൾ ചീഫ് ജുഡീഷ്യൽ മജിസ്ട്രേറ്റ് കോടതിയിലേക്കും പ്രാദേശിക അധികാര പരിധിക്ക് പുറത്തുള്ള കേസുകൾ അതാത് കോടതികളിലേക്കും അയക്കും.
അപ്പീൽ
ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയുടെ വിധിന്മേൽ ചീഫ് ജുഡീഷ്യൽ മജിസ്ട്രേറ്റ് കോടതിയിൽ അപ്പീൽ നൽകാം, ചീഫ് ജുഡീഷ്യൽ മജിസ്ട്രേറ്റ് കോടതിയുടെ വിധിക്കെതിരെ ജില്ലാ സെഷൻസ് കോടതിയിൽ അപ്പീൽ നൽകാം.
അവലംബങ്ങൾ
വർഗ്ഗം:ജുഡീഷ്യറി ഓഫ് ഇന്ത്യ വർഗ്ഗം:ഇന്ത്യയിലെ കോടതികൾ വർഗ്ഗം:ഇന്ത്യൻ നിയമം വർഗ്ഗം:സുപ്രീം കോടതി (ഇന്ത്യ)
ബാലിദ്വീപ് (യാത്രാവിവരണം)
പ്രശസ്ത സഞ്ചാര സാഹിത്യകാരനും ജ്ഞാനപീഠ പുരസ്കാരം, കേന്ദ്ര സാഹിത്യ അക്കാദമി പുരസ്കാരം, കേരള സാഹിത്യ അക്കാദമി പുരസ്കാരം ജേതാവുമായ എസ് കെ പൊറ്റെക്കാട്ടിന്റെ ഒരു യാത്രാവിവരണമാണ് ബാലിദ്വീപ്‌. 1953 ലാണ് അദ്ദേഹം ബാലിദ്വീപ്‌ സന്ദർശിച്ചത്. അദ്ദേഹം അവിടെ കണ്ട കാഴ്ചകളും, അദ്ദേഹത്തിന്റെ സഞ്ചാര വിവരണങ്ങളും, ബാലിദ്വീപിന്റെയും അവിടത്തെ ജനതയെയും പറ്റിയുള്ള രസകരമായ ചരിത്രവും ആചാരങ്ങളും ഈ പുസ്തകത്തിൽ അദ്ദേഹം പങ്കുവയ്ക്കുന്നു.
അധ്യായം 1-7
ബാലിദ്വീപുകളുടെ പൂർവ്വചരിത്രത്തോട് കൂടിയാണ് ആദ്യത്തെ അദ്ധ്യായം  തുടങ്ങുന്നത്. ജാവദ്വീപിൽ നിന്നും കപ്പൽ മാർഗ്ഗമാണ് ഗ്രന്ഥകർത്താവ് ബാലിയിൽ എത്തിയത്. ബാലിയിലെ അദ്ദേഹത്തിന്റെ ആദ്യത്തെ ദിവസം അദ്ദേഹത്തിന് നിരാശയുണ്ടാക്കുന്നതായിരുന്നു. ബാലിയിലെ സംസ്കാരം കാണിക്കുന്ന ഒന്നും അദേഹത്തിന്റെ ഹോട്ടലിൽ നിന്നോ അല്ലാതെയോ അദ്ദേഹത്തിന് കാണുവാൻ കഴിഞ്ഞില്ല.
അധ്യായം8-14
ഗ്രന്ഥകർത്താവ് ബൽജിയൻ ചിത്രകാരനായ ലെമെയൂറിനെ പരിചയപ്പെടുന്നു.തുടർന്ന് അദ്ദേഹം ഉബൂദിലേക്ക് താമസം മാറുന്നു. നാടൻ കലകളുടെ കേദാരമായിരുന്നു ഉബൂദ്. അവിടെ അദ്ദേഹം ചെക്കോര്ദ്ദെ അഗൂന്ഗ് എന്ന ഒരു ക്ഷത്രിയന്റെ കൂടെയാണ്താമസിച്ചത്. അദ്ദേഹം ഗ്രന്ഥകർത്താവിൽ നിന്നും ഇന്ത്യയിലെ ഹിന്ദുസംസ്കാരത്തെ പറ്റി ചോദിച്ച് അറിയുന്നു. ഉൾനാട്ടിലെ ഒരു ഉത്സവം കാണുവാൻ വേണ്ടി അദ്ദേഹം ചെക്കോര്ദ്ദെയോടൊപം പുറപ്പെടുന്നു. യാത്ര ദുർഘടം പിടിച്ചത് ആയിരുന്നുവെങ്കിലും അവിടത്തെ കാഴ്ചകൾ അദ്ദേഹത്തെ രസിപ്പിച്ചു.കേരളത്തിലെ ഒരു ഉത്സവം പോലെയാണ് അദ്ദേഹത്തിന് തോന്നിയത്. അദ്ദേഹം ബാലിദ്വീപിലെ മതവിശ്വസത്തെ പറ്റിയും അവിടത്തെ ക്ഷേത്രങ്ങളെ പറ്റിയും വിവരിക്കുന്നു. ബാലിയിലെ ജനതയുടെ മതവിശ്വാസം വളരെ ശക്തമായിരുന്നു. ഒരാൾ മതം മാറിയാൽ അദ്ദേഹം മരിച്ചതിനു തുല്യമായിരുന്നു എന്ന് അദ്ദേഹം പറയുന്നു. പിന്നീടു വളരെ മനോഹരമായ ലെഗോന്ഗ് നൃത്തത്തെ പറ്റിയും മറ്റു വേറിട്ട നൃത്തരീതികളെയും വിവരിക്കുന്നു.
പ്രത്യേകം തിരെഞ്ഞെടുത്ത വിത്തുകൾ പുരോഹിതൻ പുണ്യാഹം തളിച്ചതിന് ശേഷം മാത്രമേ അവ വിതക്കുകയുള്ളു. കാളപ്പൂടും കൊയ്ത്തും വലിയ ആഘോഷത്തോടെ നടത്തിയിരുന്നു. ബാലിദ്വീപിലെ പുതുവർഷാഘോഷങ്ങൾ മെച്ചാരു എന്ന ദിവസമാണ് നടത്തുനത്. അന്ന് നടക്കുന്ന കോഴിയങ്കങ്ങളും, പിശാചുക്കളെ ഓടിക്കാൻ വേണ്ടി നടത്തുന്ന കൂളിവേട്ടയെപ്പറ്റിയും പിറ്റേന്ന് ആചരിക്കുന്ന നിശ്ശബ്ദ ദിനമായ ഞെപ്പിയെ പറ്റിയും ഗ്രന്ഥകാരൻ വിശദീകരിക്കുന്നു.
അധ്യായം15-23
കേരളത്തിൽ നടന്നുവരുന്ന കാവടിയാട്ടം, പോലെ ദൈവങ്ങളെ പ്രീതിപെടുത്തുവാൻ നടുത്തുന്ന ബറോങ് നൃത്തനാടകത്തെക്കുറിച്ചും അശ്വസാംഗ്യങ് നൃത്തത്തെ പറ്റിയും അദ്ദേഹം വിവരിക്കുന്നു. ബാലിദ്വീപിൽ നടന്നു വന്നിരുന്ന ജാതി വ്യവസ്ഥ കേരളത്തിലെ പോലെ ആയിരുന്നു. മാത്രവുമല്ല പല ജാതിയിലുള്ളവർ പരസ്പരം സംസാരിക്കേണ്ട ഭാഷയിലും വ്യതസ്തത ഉണ്ടായിരുന്നു. ബാലിയിലെ യുവവ്ക്കളും യുവതികളും വിവാഹം കഴിക്കുന്ന രീതി തീർത്തും വിചിത്രമായിരുന്നു. ഗ്രന്ഥകർത്താവ് അത് വളരെ രസകരമായി അവതരിപ്പിച്ചിട്ടുണ്ട്. ബാലിയിലെ ആൺകുട്ടികൾക്കും പെൺകുട്ടികൾക്കും ചെറുപ്പം മുതൽക്കേ എല്ലാ കാര്യങ്ങളില്ലും മാതാപിതാക്കന്മാർ സ്വാതന്ത്ര്യം അനുവദിച്ചുകൊടുത്തിടുണ്ട്. ബാലിദ്വീപ്‌കാർ അവരുടെ മുഖ്യാഹരധാന്യത്തെ വളരെ ഭക്തിയോടെ ആരാധിക്കുന്നു.
അധ്യായം 24-30
ബാലിയെ കൈതൊഴിലിന്റെ കലവറ എന്നു ഗ്രന്ഥ കർത്താവ് വിശേഷിപ്പിക്കുന്നു. അദ്ദേഹം അവിടെ കരംഗാസം എന്ന സ്ഥലം സന്ദർശിക്കുകയും അവിടെ ബക്കീർഭായി എന്ന ഒരു കടയുടമയുടെ ആതിഥ്യം സ്വീകരിക്കുന്നു. അവിടെ ഉജ്ജുന്ഗ് എന്ന ജലസൗധവും, തീർത്ഥഗംഗ എന്ന സ്ഥലവും സന്ദർശിക്കുന്നു. തീർത്ഥഗംഗയിലെ കുളങ്ങളിൽ സ്നാനം ചെയ്താൽ സകല രോഗങ്ങളും ശമിക്കുമെന്നു അവിടത്തെ ജനങ്ങൾ വിശ്വസിക്കുന്നു. തിരിച്ച ഡെൻപസാറിലേക്ക് എത്തിയ അദ്ദേഹം ഒരു ശവഘോഷയാത്ര കാണുന്നു. തുടർന്ന് ബാലിയിലെ ശവമടക്ക് രീതി അദ്ദേഹം വിവരിക്കുന്നു. തുടർന്ന് ഒരു ദിവസം സിംഗരാജായിൽ ചിലവഴിച്ചിട്ട് ബാലിദ്വീപിനോട്‌ ത്യാങ് പാമിത്ത്(പോയി വരട്ടെ ) എന്ന് പറഞ്ഞു കൊണ്ട് ഗ്രന്ഥ കർത്താവ് വിട വാങ്ങുന്നു.
വിശകലനം
ഗ്രന്ഥകർത്താവായ എസ് കെ പൊറ്റെക്കാട്ടിന്റെ യാത്രാവിവരണങ്ങൾ കൗതുകമേറിയതാണ്. അദേഹം പല സ്രോതസ്സിൽ നിന്നും ശേഖരിച്ച അറിവ് ഈ പുസ്തകത്തിലൂടെ അദേഹം പകരുന്നു. അദേഹം സഞ്ചരിച്ച സമയത്ത് അവിടെ ആധുനികത പച്ച പിടിക്കുന്നതേ ഉള്ളു.അത് കൊണ്ടാണേ അദ്ദേഹത്തിന് പല പ്രാചീന ആചാരങ്ങളും കാണുവാൻ കഴിഞ്ഞത്. എന്നാൽ ഇന്ന് അവ അവിടെ കാണണം എന്നില്ല. ബാലിയിലെ ജനതയെ വിട്ടകന്നപ്പോൾ താൻ സൗമ്യതയെയും സൌന്ദര്യത്തെയും മനുഷ്യ സ്നേഹത്തേയും വിട്ടകന്നു പോവുന്നത് പോലെയാണ് എന്നാണ് ഗ്രന്ഥകർത്താവിന് തോന്നിയത്. അത്രയ്ക്ക് മനോഹരമായിരുന്നു ബാലിയിലെ നെൽപ്പാടങ്ങളും ജലസ്രോതസ്സുകളും. ബാലിയിലെ ഹിന്ദു ജനതയുടെ എണ്ണം കുറവായിരുന്നത് കൊണ്ട് അദ്ദേഹത്തിന് പ്രത്യേക സ്വീകരണം പലയിടത്തുനിന്നും ലഭിച്ചിരുന്നു. ഇത് അദ്ദേഹത്തിന്റെ യാത്ര കുറിപ്പിൽ നിന്നും വ്യക്തമാകുന്നു. ബാലിയിലെ ജാതിവ്യവസ്തയും ചില സ്ഥലങ്ങളും കേരളത്തെ പോലെയാണ്. ഈ പുസ്തകത്തിൽ നിന്നും ബാലി ദ്വീപിലെ ജനതയെ പറ്റിയുള്ള ഒരു ചിത്രം ലഭിക്കുന്നു. അവരുടെ വിചിത്രമായ ആചാരങ്ങൾ ഏറെ കൗതുകമേറിയതാണ്. വിവിധ നൃത്തങ്ങളെ പറ്റിയുള്ള വിവരണങ്ങളും, അവിടെ നടന്ന പുപ്പൂത്താൻ എന്ന കൂട്ട ആത്മഹത്യയെ പറ്റിയും ,അവരുടെ വിവാഹ ആചാര രീതികളെ പറ്റിയുമുള്ള വിവരണങ്ങൾ വളരെ നന്നായി അദേഹം വിശദീകരിക്കുന്ന്നു. ആർക്കും മടുപ്പ് വരാത്ത വിധമാണ് ഈ പുസ്തകം ഗ്രന്ഥകർത്താവ് എഴുതിയത്.
അവലംബം
വർഗ്ഗം:മലയാളത്തിലുള്ള യാത്രാവിവരണങ്ങൾ
മൌലാനാ ആസാദ് നാഷനൽ ഉർദു യൂനിവേഴ്സിറ്റി
ഹൈദരാബാദ് നഗരത്തിൽ സ്ഥിതി ചെയ്യുന്ന ഒരു കേന്ദ്ര സർവകലാശാലയാണ് മൌലാനാ ആസാദ് നാഷനൽ ഉർദു യൂനിവേഴ്സിറ്റി. സ്വതന്ത്ര ഇന്ത്യയുടെ പ്രഥമ വിദ്യാഭ്യാസ മന്ത്രിയായിരുന്ന മൌലാനാ അബുൽ കലാം ആസാദിൻറെ സ്മരണാർത്ഥം സ്ഥാപിതമായ സർവകലാശാലയുടെ പ്രധാന ലക്ഷ്യം ഉർദു ഭാഷയുടെ പരിപോഷണവും സംരക്ഷണവുമാണ്. ഭാഷേതര കോഴ്സുകളെല്ലാം ഉർദു മാധ്യമമായി പഠിപ്പിക്കപ്പെടുന്ന സർവകലാശാലയിൽ സ്ത്രീ വിദ്യാഭ്യാസത്തിനും പ്രത്യേകം പരിഗണന നൽകപ്പെടുന്നു.
ലീഡ്സ് യുണൈറ്റഡ് എഫ്.സി.
വെസ്റ്റ് യോർക്ക്ഷെയറിലെ ലീഡ്സ് നഗരം ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ്ബാണ് ലീഡ്സ് യുണൈറ്റഡ് ഫുട്ബോൾ ക്ലബ്. 1919 ൽ ലീഡ്സ് സിറ്റി ക്ലബ്ബിനെ ഫുട്ബോൾ ലീഗ് പിരിച്ചുവിട്ടതിനെത്തുടർന്ന് രൂപീകരിക്കപെട്ട ഈ ക്ലബ് അവരുടെ എല്ലാൻഡ് റോഡ് സ്റ്റേഡിയം ഏറ്റെടുക്കുകയും ചെയ്തു. 2019—20 സീസണിൽ ഇ‌എഫ്‌എൽ ചാമ്പ്യൻഷിപ്പിൽ നിന്നുള്ള സ്ഥാനക്കയറ്റത്തെത്തുടർന്ന് ഇംഗ്ലീഷ് ഫുട്ബോളിന്റെ ഏറ്റവും മികച്ചതലമായ പ്രീമിയർ ലീഗിൽ ലീഡ്സ് യുണൈറ്റഡ് മത്സരിക്കുന്നു. ക്ലബ്ബിന്റെ ചരിത്രത്തിന്റെ ഭൂരിഭാഗവും ഇംഗ്ലീഷ് ഫുട്ബോളിന്റെ ഒന്നാം ഡിവിഷനിൽ തന്നെ കളിച്ച ടീമാണ് അവർ. 1964 നും 1982 നും ഇടയിൽ 18 വര്ഷം ഒന്നാം ഡിവിഷനിൽ ചിലവഴിച്ച അവർ 2004 നും 2020 നും ഇടയിൽ 16 വർഷക്കാലം അതിൽ നിന്ന് പുറത്തായിരുന്നു.
മൌലാനാ ആസാദ് നാഷനൽ ഉർദു യൂനിവേഴ്സിറ്റി
കണ്ണി
വർഗ്ഗം:മൌലാനാ ആസാദ് നാഷനൽ ഉർദു യൂനിവേഴ്സിറ്റി
വയ്മർ
മധ്യജർമ്മനിയിലെ തുറിഞ്ചിയ സംസ്ഥാനത്തിലെ ചരിത്രപ്രധാനമായ ഒരു പട്ടണമാണ് വയ്മർ അഥവാ വൈമർ. ജർമ്മൻ ജ്ഞാനോദയത്തിന്റെ പ്രധാന കേന്ദ്രവും ഗോയ്ഥേയുടെയും ഷില്ലറുടെയും പ്രവർത്തനമണ്ഡലവുമായിരുന്നു ഈ ചെറുനഗരം. പത്തൊൻപതാം നൂറ്റാണ്ടിൽ വയ്മാർ ചിത്രകല, കവിത, സംഗീതം, നിർമ്മാണകല എന്നിവയുടെ ഒരു അന്തർദേശീയ കേന്ദ്രമായി വളർന്നു. ജർമ്മനിയുടെ ആദ്യത്തെ ജനാധിത്യപരമായ ഭരണഘടന ഒപ്പിട്ടത് വയ്മാറിലാണ്. ഇന്ന് നഗരത്തിന്റെ പല ഭാഗങ്ങളും യുനെസ്കോ ലോക പൈതൃക പട്ടികയിൽ ഇടം നേടിയിട്ടുണ്ട്.
അവലംബം
വർഗ്ഗം:ജർമ്മനിയിലെ നഗരങ്ങൾ
വില്യാപ്പള്ളി
ഇന്ത്യൻ സംസ്ഥാനമായ കേരളത്തിലെ കോഴിക്കോട് ജില്ലയിലെ ഒരു സെൻസസ് പട്ടണമാണ് വില്യാപ്പള്ളി. മേമുണ്ട, വില്യാപ്പള്ളി എന്നീ രണ്ട് വില്ലേജുകൾ ഉൾപ്പെടുന്ന വില്ല്യാപ്പള്ളി പഞ്ചായത്തിന്റെ ആസ്ഥാനമാണ് വില്യാപ്പള്ളി. മലയാളത്തിൽ "വലിയ പള്ളി' (വലിയ മസ്ജിദ്) എന്നതിൽ നിന്നാണ് "വില്ലിയപ്പള്ളി" എന്ന പേര് വന്നത് എന്ന് കരുതപ്പെടുന്നു.
2001 ലെ സെൻസസ് പ്രകാരം 31763 ആണ് ജനസംഖ്യ. 48 ശതമാനം പുരുഷൻമാരും 52 ശതമാനം സ്ത്രീകളുമുണ്ട്.
ലീഡ്സ് യുണൈറ്റഡ് എഫ്.സി.
മൂന്ന് ഇംഗ്ലീഷ് ലീഗ് കിരീടങ്ങൾ, ഒരു എഫ്എ കപ്പ്, ഒരു ലീഗ് കപ്പ്, രണ്ട് ചാരിറ്റി / കമ്മ്യൂണിറ്റി ഷീൽഡുകൾ, രണ്ട് ഇന്റർ-സിറ്റി ഫെയർ കപ്പ് എന്നിവ അവർ നേടിയിട്ടുണ്ട്. 1975 ലെ യൂറോപ്യൻ കപ്പ് ഫൈനലിൽ ക്ലബ്ബ് ബയേൺ മ്യൂണിക്കിനോട് പരാജയപ്പെട്ടു. ഈ ടൂർണമെന്റിന്റെ പിൻഗാമിയായ ചാമ്പ്യൻസ് ലീഗിൽ 2001 ൽ ലീഡ്സ് സെമി ഫൈനലിൽ എത്തി. 1973 ൽ നടന്ന യൂറോപ്യൻ കപ്പ് വിന്നേഴ്സ് കപ്പ് ഫൈനലിലും ക്ലബ് റണ്ണറപ്പായി. 1960 കളിലും 1970 കളിലും ഡോൺ റിവിയുടെ മാനേജ്മെൻറിന് കീഴിലാണ് ഭൂരിപക്ഷം ബഹുമതികളും നേടിയത്.
വില്യാപ്പള്ളി
ഗതാഗതം
വില്യാപ്പള്ളി പടിഞ്ഞാറ് വടകര നഗരവുമായും കിഴക്ക് കുറ്റ്യാടി നഗരവുമായും  ബന്ധപ്പെടുന്നു. വടകരയിലൂടെ കടന്നുപോകുന്ന ദേശീയ പാത നമ്പർ 66 വടക്കോട്ട്, മംഗലാപുരം, ഗോവ, മുംബൈ എന്നിവിടങ്ങളുമായി ബന്ധിപ്പിക്കുന്നു. തെക്കൻ ഭാഗം കൊച്ചിയിലേക്കും തിരുവനന്തപുരത്തേക്കും ബന്ധിപ്പിക്കുന്നു. കുറ്റ്യാടിയിലൂടെ പോകുന്ന കിഴക്കൻ ഹൈവേ മാനന്തവാടി, മൈസൂർ, ബാംഗ്ലൂർ എന്നിവിടങ്ങളുമായി ബന്ധിപ്പിക്കുന്നു. കണ്ണൂരും കോഴിക്കോടുമാണ് ഏറ്റവും അടുത്തുള്ള വിമാനത്താവളങ്ങൾ. വടകരയാണ് ഏറ്റവും അടുത്തുള്ള റെയിൽവേ സ്റ്റേഷൻ.
ലീഡ്സ് യുണൈറ്റഡ് എഫ്.സി.
പൂർണമായും വെള്ളനിറമുള്ള ജേഴ്സിയിൽ ആണ് ലീഡ്സ് തങ്ങളുടെ ഹോം മത്സരങ്ങളിൽ കളത്തിൽ ഇറങ്ങുന്നത്. ക്ലബ്ബിന്റെ ബാഡ്ജിൽ വൈറ്റ് റോസ് ഓഫ് യോർക്ക് ചിത്രീകരിക്കപ്പെട്ടിരിക്കുന്നു. 1972 ൽ പുറത്തിറങ്ങിയ " മാർച്ചിംഗ് ഓൺ ടുഗെദർ " എന്ന ഗാനമാണ് ക്ലബ്ബിന്റെ ഔദ്യോഗിക ഗാനം. മാഞ്ചസ്റ്റർ യുണൈറ്റഡ്, ചെൽസി കൂടാതെ പ്രാദേശിക ടീമുകളായ ഹഡ്ഡെർസ്ഫീൽഡ് ടൗൺ, ഷെഫീൽഡ് യുണൈറ്റഡ്, ഷെഫീൽഡ് വെനസ്‌ഡേ എന്നീ ടീമുകളുമായി ലീഡ്‌സിന് വൈര്യം ഉണ്ട്.
വില്യാപ്പള്ളി
അവലംബം
വർഗ്ഗം:Coordinates on Wikidata വർഗ്ഗം:കേരളത്തിലെ ഗ്രാമങ്ങൾ
ലീഡ്സ് യുണൈറ്റഡ് എഫ്.സി.
അവലംബം
വർഗ്ഗം:Coordinates not on Wikidata
സ്ലോവാക്ക് പാരഡൈസ് ദേശീയോദ്യാനം
സ്ലോവാക്യയിൽ ആകെയുള്ള ഒമ്പത് ദേശീയോദ്യാനങ്ങളിൽ ഒന്നാണ് സ്ലോവാക്ക് പാരഡൈസ് ദേശീയോദ്യാനം (Slovak: Národný park Slovenský raj). സ്ലോവാക് റുഡോഹോറീ മലനിരകളുടെ (Slovak Ore Mountains) വടക്ക് സ്ഥിതി ചെയ്യുന്ന സ്ലൊവാക് പാരഡൈസ് പർവതനിരകളുടെ പ്രദേശം ദേശീയോദ്യാനത്തിൻറെ സംരക്ഷണപരിധിയിൽ വരുന്നു.
197.63 ചതുരശ്രകിലോമീറ്ററും വിസ്തീർണ്ണമുള്ള (76.3 ചതുരശ്ര മൈൽ), ദേശീയോദ്യാനത്തിന് ചുറ്റുമുള്ള ബഫർ സോൺ 130.11 ചതുരശ്രകിലോമീറ്ററാണ് (50.2 ചതുരശ്ര മൈൽ). രണ്ടു ഭാഗങ്ങളും കൂടി 327.74 ചതുരശ്ര കിലോമീറ്ററാണ്. പതിനൊന്ന് ദേശീയ പ്രകൃതിദത്ത റിസർവ്വുകളും എട്ട് പ്രകൃതി റിസർവുകളും ഈ ദേശീയോദ്യാനത്തിനുള്ളിലായി സ്ഥിതി ചെയ്യുന്നു. ഏകദേശം 300 കിലോമീറ്റർ കാൽനടയാത്രക്കുള്ള വഴിത്താരകളുള്ള ദേശീയോദ്യാനത്തിനുള്ളിൽ, പലപ്പോഴും ഏണികളും, ചങ്ങലകളും ഉപയോഗിച്ചും, പാലങ്ങൾ കടന്നും പോകേണ്ട ഭാഗങ്ങളുണ്ട്. സ്ലോവാക് പാരഡൈസ് ദേശീയോദ്യാനത്തിനുള്ളിൽ ഏകദേശം 350 ഗുഹകൾ ഉണ്ടെങ്കിലും യുനെസ്കോ ലോക പൈതൃക സ്ഥലമായ ഡോബ്‍സിൻസ്ക എൈസ് കേവ് മാത്രമാണ് പൊതുജനങ്ങൾക്കായി തുറന്നു കൊടുത്തിട്ടുള്ളത്.
ചരിത്രം
സ്ലോവാക്ക് പാരഡൈസിലെ ആദ്യ സംരക്ഷിത റിസർവ് 1890-ൽ സ്ഥാപിതമായിരുന്നു. 1936-ൽ ആദ്യ സംരക്ഷിത സസ്യമായി എഡെൽവീസ് (edelweiss) തീരുമാനക്കപ്പെട്ടു.
ഭൂമിശാസ്ത്രം
ദേശീയോദ്യാനം ബാൻസ്ക ബിസ്ട്രിക മേഖല (ബ്രെസ്നോ ജില്ല), പ്രെസോവ് മേഖല (പോപ്പോഡ് ജില്ല), കോസിസ് മേഖല (റോസ്നാവ, സ്പിസ്ക നോവ വെസ് ജില്ലകൾ) എന്നിവിടങ്ങളിലായി സ്ഥിതിചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:സ്ലോവാക്യയിലെ ദേശീയോദ്യാനങ്ങൾ
പ്രഗതി സിംഗ്
പ്രഗതി സിംഗ് ഒരു ഇന്ത്യൻ ഡോക്ടറും പൊതുജനാരോഗ്യ ഉദ്യോഗസ്ഥനും ആക്ടിവിസ്റ്റുമാണ്. ഇന്ത്യൻ അലൈംഗിക സമൂഹത്തിലെ പ്രവർത്തനത്തിനും വിഷയത്തെക്കുറിച്ചുള്ള ഗവേഷണത്തിനും അവർ അറിയപ്പെടുന്നു. ബിബിസിയുടെ 2019 -ലെ ലോകമെമ്പാടുമുള്ള പ്രചോദനവും സ്വാധീനവുമുള്ള 100 സ്ത്രീകളുടെ പട്ടികയിൽ അവർ ഇടംപിടിച്ചു.
ആദ്യകാല ജീവിതവും വിദ്യാഭ്യാസവും
സിംഗ് വളർന്നത് ഡൽഹിയിലാണ്. 2011 ൽ മൗലാന ആസാദ് മെഡിക്കൽ കോളേജിൽ നിന്ന് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി ബിരുദം നേടി.
കരിയർ
സിംഗ് ഒരു മെഡിക്കൽ ഡോക്ടറാണ്, കൂടാതെ ഇന്ത്യയിലെ മാതൃ, ശിശു, പ്രത്യുൽപാദന ആരോഗ്യ മേഖലകളിൽ പൊതുജനാരോഗ്യ പ്രൊഫഷണലായും പ്രവർത്തിച്ചിട്ടുണ്ട്. ഇന്റർനാഷണൽ എസ്ഒഎസ്, ലോകാരോഗ്യ സംഘടന തുടങ്ങിയ സംഘടനകളിൽ അവർ പ്രവർത്തിച്ചിട്ടുണ്ട്.
2017-ൽ, ഒരു ദിവസം ഒരു മൊബൈൽ ആപ്പായി മാറുക എന്ന ലക്ഷ്യത്തോടെ, ഇന്ത്യൻ എയ്‌സ് പോലെയുള്ള ഫേസ്ബുക്കിലൂടെ ഗൂഗിൾ ഫോം പ്രചരിച്ചിരുന്ന ഒരു ഗൂഗിൾ ഫോം 'പ്ലോട്ടോനിസിറ്റി' എന്ന സുഹൃത്ത് കണ്ടെത്തൽ സേവനം സിംഗ് ആരംഭിച്ചു. ലൈംഗികേതര ബന്ധം അന്വേഷിക്കുന്ന ആളുകളുമായി പൊരുത്തപ്പെടുന്ന ഒരു പ്ലാറ്റ്ഫോം എന്നതായിരുന്നു ഉദ്ദേശ്യം. ബന്ധങ്ങൾ കണ്ടെത്തുന്നതിന് സഹായം ആവശ്യമുള്ളവരും വിവാഹം കഴിക്കാൻ കുടുംബം നിർബന്ധിക്കുന്ന മറ്റുള്ളവരും ഓൺലൈനിൽ പതിവായി സന്ദേശങ്ങൾ അയച്ചതാണ് ഇതിന് പ്രചോദനം. ഒരു വ്യക്തിയുടെ ലൈംഗികതയുടെ ഗ്രേഡിയൻറ് മുതൽ അവരുടെ രാഷ്ട്രീയ നിലപാടുകൾ വരെയുള്ള ഘടകങ്ങളുടെ ഒരു വലിയ ശ്രേണി ഇത് സർവേ ചെയ്തു. രണ്ട് ദിവസത്തിനുള്ളിൽ ഒന്നിലധികം രാജ്യങ്ങളിൽ നിന്ന് 300-ലധികം എൻട്രികളുള്ള ഫോമിനോട് താൽപ്പര്യം അതിവേഗം വർധിച്ചതിനാൽ, കൂടുതൽ ആളുകളെ ഉൾക്കൊള്ളാൻ കഴിയുന്ന ഒരു രീതി സൃഷ്ടിക്കുന്നതിന് ഇത് അടച്ചുപൂട്ടി. അതിനുശേഷം അവൾ ഡൽഹി, ബെംഗളൂരു, മുംബൈ എന്നിവിടങ്ങളിൽ പ്ലാറ്റോണിസിറ്റിയുടെ അതേ പേരിൽ 'ഓഫ്‌ലൈൻ മീറ്റപ്പുകൾ' സംഘടിപ്പിച്ചു, സ്പീഡ് ഡേറ്റിംഗിലും കമ്മ്യൂണിറ്റികൾ കെട്ടിപ്പടുക്കുന്നതിനും സഹായിക്കുന്നു. അസെക്ഷ്വൽ എന്ന് തിരിച്ചറിയുന്നവരെ തങ്ങൾ ഒറ്റയ്ക്കല്ലെന്ന് അറിയാൻ ഈ കൂട്ടായ്മകൾ സഹായിക്കുന്നു. പേയ്‌മെന്റിന്റെ കാര്യം വരുമ്പോൾ, നിങ്ങൾക്ക് മാതൃകയാക്കാൻ കഴിയുന്ന ശമ്പളത്തിന് കീഴിൽ അവൾ അത് പ്രവർത്തിപ്പിക്കുന്നു.
2019-ലെ കണക്കനുസരിച്ച്, ലൈംഗികത വർക്ക്ഷോപ്പുകൾ, സ്പീഡ് ഡേറ്റിംഗ് ഇവന്റുകൾ, ഗ്രൂപ്പ് കൗൺസിലിംഗ് സെഷനുകൾ, അലൈംഗിക കമ്മ്യൂണിറ്റികൾക്കായി അവബോധം വളർത്തുന്നതിനും സഹായിക്കുന്നതിനും സിംഗ് തുടരുന്നു. വിപുലമായ ഗവേഷണത്തിന് ശേഷം, അവൾ "സമഗ്ര ലൈംഗികത മോഡൽ" വികസിപ്പിച്ചെടുത്തു. ഈ മാതൃക ലൈംഗികതയെ ഒരു ലൈംഗിക ഐഡന്റിറ്റി രൂപപ്പെടുത്തുന്ന എട്ട് കേന്ദ്ര ഘടകങ്ങളായി വേർതിരിക്കുന്നു. ഈ ശിൽപശാലകൾ മെഡിക്കൽ കോളേജുകളിൽ എത്തിക്കുക, തന്റെ വിഷയങ്ങളെ കൂടുതൽ ഡോക്ടർമാരുടെ കണ്ണിലെത്തിക്കുക എന്നതാണ് അവളുടെ ഭാവി ലക്ഷ്യങ്ങളിലൊന്ന്.
സ്വകാര്യ ജീവിതം
2014-ൽ, സിംഗ് 'അസെക്ഷ്വൽ' എന്ന പദം കാണുകയും ഉടനടി അത് തിരിച്ചറിയുകയും കൂടുതൽ വ്യക്തമായി ചാര അസെക്ഷ്വൽ എന്ന് തിരിച്ചറിയുകയും ചെയ്തു.
ബാഹ്യ ലിങ്കുകൾ
വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ബി.ബി.സി. 100 സ്ത്രീകൾ വർഗ്ഗം:ജീവിച്ചിരിക്കുന്ന പ്രമുഖർ
ഇസാനോസോറസ്
അന്ത്യ ട്രിയാസ്സിക് കാലത്തു ജീവിച്ചിരുന്ന ഒരു ദിനോസർ ആണ് ഇസാനോസോറസ്. തായ്‌ലൻഡിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്. ഒരേ ഒരു ഉപവർഗ്ഗത്തെ മാത്രമേ ഇത് വരെ വർഗ്ഗീകരിച്ചിട്ടുള്ളു. ഇതേ കുടുംബത്തിൽ ഉള്ള മറ്റു ദിനോസറുകളുടെ ആദ്യ കണ്ണി ആയിരിക്കണം ഇവ എന്ന് അനുമാനിക്കുന്നു.
ശരീര ഘടന
21 അടി മാത്രം ഉണ്ടായിരുന്ന ദിനോസർ ആയിരുന്നു ഇവ. ഈ കുടുംബത്തിലെ മറ്റു ദിനോസറുകളുമായി താരതമ്യം ചെയുമ്പോൾ വളരെ ചെറുതാണ് ഇവ.
കോണി യെർവുഡ് കോണൊർ
കോണി യെർവുഡ് കോണർ (ഏകദേശം 1908 - ജൂൺ 11, 1991) ഒരു ടെക്സസ് ഫിസിഷ്യനും ടെക്സസ് ഡിപ്പാർട്ട്മെന്റ് ഓഫ് ഹെൽത്തിൽ സേവനമനുഷ്ഠിച്ച ആദ്യത്തെ കറുത്തവർഗ്ഗക്കാരിയായ ഡോക്ടറും ആയിരുന്നു. ഇംഗ്ലീഷ്:Connie Yerwood Conner.
ജീവിതരേഖ
കോണി ടെക്സസിലെ വിക്ടോറിയയിൽ ജനിച്ച് ഓസ്റ്റിനിലാണ് വളർന്നത്. നേരത്തെ തന്നെ അവൾ ഒരു ഡോക്ടറാകണമെന്ന് തീരുമാനിച്ചു. കോണിയുടെ പിതാവ് ഒരു ഫിസിഷ്യനായിരുന്നു, ഒരു യുവതി എന്ന നിലയിൽ അവളും സഹോദരി ജോയ്‌സ് യെർവുഡും ജോലിയിൽ പിതാവിനൊപ്പം സമയം ചെലവഴിച്ചു. 1925-ൽ അവൾ സാമുവൽ ഹസ്റ്റൺ കോളേജിൽ നിന്ന് ബിരുദം നേടി. തുടർന്ന് കോണർ 1933 ൽ മെഹാരി മെഡിക്കൽ കോളേജിൽ നിന്ന് പ്രഥമ സ്താനിയയി ബിരുദം നേടി. കോണറിന്റെ റസിഡൻസി  പീഡിയാട്രിക്‌സിലായിരുന്നു, പക്ഷേ അവൾ ഒടുവിൽ പൊതുജനാരോഗ്യത്തിൽ കൂടുതൽ താൽപ്പര്യം പ്രകടിപ്പിച്ചു, അതിനാൽ മിഷിഗൺ സർവകലാശാലയിൽ പഠിക്കാൻ സ്‌കോളർഷിപ്പിൽ സ്‌കൂളിൽ തിരിച്ചെത്തി. \
1937 ൽ ടെക്സാസ് ഡിപ്പാർട്ട്മെന്റ് ഓഫ് ഹെൽത്തിൽ ജോലി ചെയ്യുന്ന ആദ്യത്തെ കറുത്തവർഗ്ഗക്കാരിയായി കോണി മാറി. ഈസ്റ്റ് ടെക്‌സാസിൽ മിഡ്‌വൈഫുമാരെ പരിശീലിപ്പിക്കുന്നതിലും ടെക്‌സാസിലെ ഗ്രാമീണ മേഖലയിൽ വെൽനസ് ക്ലിനിക്കുകൾ സ്ഥാപിക്കുന്നതിലും അവർ ഏർപ്പെട്ടിരുന്നു. . ടെക്‌സാസിലെ മാതൃ-ശിശു ആരോഗ്യത്തിന്റെ ആദ്യ കറുത്ത വർഗക്കാരിയായ അദ്ധ്യക്ഷയായിരുന്നു അവർ. 1977-ൽ വിരമിച്ചപ്പോഴേക്കും ടെക്സാസിലെ ഹെൽത്ത് സർവീസ് ഡയറക്ടറായി അവർ സ്ഥാനക്കയറ്റം നേടിയിരുന്നു.